text:
БР Иҡтисади үҫеш министрлығы иң һәләтле ике уҡыусыға Санкт-Петербургта уҡыу мөмкинлеге бирә
Башҡортостандың урта дөйөм белем биреү мәктәптәрен тамамлаусыларға Санкт-Петербург дәүләт иҡтисад һәм финанс университететында белем алыу мөмкинлеге бирелә.
Башҡортостан Республикаһының Иҡтисади үҫеш министрлығы дәғүәселәрҙән (абитуриенттарҙан) «Иҡтисад» һәм «Ғәмәли информатика» йүнәлештәре буйынса Санкт-Петербург дәүләт иҡтисад һәм финанс университететына уҡырға инеү өсөн конкурс буйынса һайлап алыуға ғаризалар ҡабул итә (ике маҡсатлы урын). Документтар ҡабул итеү 9 июлдә тамамлана, тип хәбәр иттеләр БР Иҡтисади үҫеш министрлығының матбуғат хеҙмәтендә. Тулыраҡ мәғлүмәт – министрлыҡ сайтында.


c: text/html

text:
Ҡара барҡылдаҡ
Ҡара барҡылдаҡ, ҡара турғай (урыҫ. Черный дрозд)(лат. Turdus merula)— турғай һымактар отрядендәге ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Сыйырсыҡтан ҙурыраҡ. Яңғыҙ һәм күмәкләшеп йөрөйҙәр. Ата ҡоштоң ҡауырһындары тигеҙ ҡа¬ра төҫтә. Суҡышы, күҙ ҡабаҡтары сағыу һарғылт ҡыҙыл. Инә ҡоштоң дөйөм төҫө көрәнһыу һоро. Аҡ төҫтәге та¬мағында, түшенең өҫкә өлөшөндә буй һорғолт һыҙыҡтар бар. Башҡа барҡылдаҡтарҙан ҡара төҫө менән айырыла.
Тауышы[үҙгәртергә | вики-тексты үҙгәртергә]
Тауышы киҫкен: «шыҡ-шыҡ» йәки. «тиррә-шыҡ-шыҡ». һай¬рауы моңло һыҙғырыуҙан тора.
Йәшәү рәүеше[үҙгәртергә | вики-тексты үҙгәртергә]
Урмандарҙа, ҡыуаҡлыҡтарҙа йәшәй. Төрлө еләк, үлән һәм ағас орлоҡтары, бө¬жәктәр менән туҡлана. Күсмә ҡош. һирәк осрай. Ағас-4 тарҙа, ҡыуаҡтарҙа, ерҙә оялай. Ерәнһыу көрән таплы 5—6 бөртөк йәшкелт зәңгәр йомортҡаһы була.
Әҙәбиәт[үҙгәртергә | вики-тексты үҙгәртергә]
- Э. Ф. Ишбирҙин. Башҡортостан ҡоштары китабы. — Өфө, 1986. — ИБ № 3478 28.693.35 И 90
- Остапенко В. А. Птицы в вашем доме: Справочное пособие. — М.: Арнадия, 1996. — ISBN 5-88666-011-9

robotstxt: allowed

filter: keep


text:
Өфөлә парад репетицияһы арҡаһында Октябрь проспекты ябылды
«Ҡала советы» туҡталышы районында Октябрь проспектынан үтә алмаған Өфө халҡы һорауҙары менән «Башинформ» агентлығына шылтыратты. Автоинспекторҙар проспекттан машиналарҙы ситкә бороп ебәрә, ғәҙәттән тыш хәл булмағанмы, тип борсолоуҙарын белдерҙе улар. Асыҡланыуынса, мэрия алдындағы юлда Башҡортостан буйынса Эске эштәр министрлығының йыллығы уңайынан әҙерләнгән традицион парадтың репетицияһы бара икән. 92-се тыуған көнөн республика полицияһы быйыл ҙур сара сиктәрендә билдәләйәсәк. 20 — 22 сентябрҙә Өфөлә РФ Эске эштәр министрлығының «Ҡалҡан һәм ҡаурый ҡәләм» бөтә Рәсәй конкурсы үтәсәк, уны асыу тантанаһына ведомство башлығы Рәшит Нурғәлиевтың килеүе көтөлә. Был хаҡта БР буйынса Эске эштәр министрлығының матбуғат хеҙмәте етәксеһе Максим Родионов хәбәр итте. Федераль министр парадты шишәмбе иртән, 20 сентябрҙә ҡабул итәсәк. Проспект был ваҡытҡа тағы ябыласаҡ.


text:
«Берҙәм Рәсәй» проекты сиктәрендә Өфөнөң Дим районында дүрт балалар майҙансығы барлыҡҡа киләсәк Фото: Андрей Старостин
«Берҙәм Рәсәй» проекты сиктәрендә Өфөнөң Дим районында дүрт балалар майҙансығы барлыҡҡа киләсәк
«Берҙәм Рәсәй» проекты сиктәрендә Өфөнөң Дим районында дүрт балалар майҙансығы барлыҡҡа киләсәк Фото: Андрей Старостин
ӨФӨ, 2016 йыл, 16 май. /«Башинформ» мәғлүмәт агентлығы, Арина Рәхимҡолова/.
Өфөнөң Дим районында балалар өсөн заманса уйын комплекстары төҙөләсәк. «Берҙәм Рәсәй» партияһының «Реаль эштәр» проекты барышында халыҡ сходында майҙансыҡтар төҙөү мәсьәләһе киҫкен торған дүрт адрес билдәләнде, тип хәбәр иттеләр район хакимиәтендә.
Осрашыу ваҡытында кешеләр мөһим проблемаларҙы хәл итеү буйынса үҙҙәренең башланғыстарын тәҡдим итте. Быйыл төҙөлөш миҙгелендә «Орион» балалар-үҫмерҙәр үҙәге биләмәһендә, «Дим» мәҙәниәт һәм ял паркында, Левитан, М.Йәлил урамдары ихатаһында яңы майҙансыҡтар барлыҡҡа киләсәк, тип билдәләнде.
«Реаль эштәр» проекты Башҡортостанда 2015 йылда башланды. Программа ауылдарҙың төп социаль, мәҙәни һәм инфраструктура мәсьәләләрен хәл итеүгә йүнәлтелгән. Тәүге йылда районда йәшәүселәрҙең мөрәжәғәттәре буйынса «Дим» мәҙәниәт һәм ял паркында «Ермак» аттракционы ҡуйылды, бөгөн ул ҡала халҡында бик популяр.


text:
Фото:
Өфө фабрикаһында тегелгән мәктәп формаһы Рәсәйҙә иң яҡшыһы тип танылды
Фото:
ӨФӨ, 2014 йыл, 11 декабрь. /«Башинформ» мәғлүмәт агентлығы, Эльвира Латипова/.
«Өфө трикотажы» фабрикаһы кейем дизайнерҙары һәм форма тегеүселәр араһында уҙғарылған Бөтә Рәсәй конкурсының «Рәсәй етештереүселәренең тауары. Башланғыс кластар» номинацияһында беренсе урын яуланы, тип хәбәр иттеләр предприятиенан. Конкурсҡа тәҡдим ителгән моделдәр Вячеслав Зайцевтың Мода йорто менән берлектә әҙерләнгән.
«Өфө трикотажы» 20 флагман магазинын мәктәп формаһы менән тәьмин итеү буйынса «Балалар донъяһы» асыҡ акционерҙар йәмғиәте менән менән килешеү төҙөйәсәк.
Конкурста 70 предприятие ҡатнашты. Ирекле дизайнерҙар 740-тан ашыу эскиз һәм форма өлгөләрен тәҡдим иттте. Баһалама ағзалары составында билдәле модельерҙар, уҡытыусылар һәм йәмәғәт ойошмалары вәкилдәре бар ине.
Конкурстың маҡсаты — Рәсәй етештереүселәренә ярҙам итеү, уҡыусыларға, уларҙың ата-әсәләренә эске баҙарҙа тәҡдим ителгән сифатлы һм осһоҙло мәктәп формаһы тураһында мәғлүмәт биреү.


text:
«Шүлгәнташ» ҡурсаулығы ЮНЕСКО-ның Бөтә донъя мираҫының яҡынса исемлегенә индерелде
«Шүлгәнташ» дәүләт тәбиғәт ҡурсаулығы ЮНЕСКО-ның Бөтә донъя мираҫының яҡынса исемлегенә индерелде, тип хәбәр итте бөгөн «Ижтимағи электрон гәзит»тә үткән онлайн-конференцияла Башҡортостан Республикаһының ЮНЕСКО эштәре буйынса комитетының башҡарма директоры Өлфәт Йомағужин.
— ЮНЕСКО-ның Париждағы штаб-фатирынан был объекттың ЮНЕСКО-ның Бөтә донъя мираҫының яҡынса исемлегенә индерелеүе тураһында хәбәр килде, — тине Өлфәт Йомағужин. – Алда беҙҙе рус һәм инглиз телдәрендә яңы фәнни досье әҙерләү буйынса ҙур эш көтә.
Объект Бөтә донъя мираҫының даими исемлегенә индерелһә, Өлфәт Йомағужин фекеренсә, «Шүлгәнташ» халыҡ-ара һаҡлауға ҡуйыласаҡ. Башҡортостан һәм Рәсәй етәкселегенә финанс, фәнни һәм мәғлүмәти-мәҙәни ярҙам итеү сараларын ҡабул итеү буйынса рекомендациялар йүнәлтеләсәк. Был, үҙ сиратында, республикаға туристарҙың, эшлекле даирәнең иғтибарын йәлеп итәсәк. Объект тирәләй урындағы халыҡ менән «хеҙмәттәшлек итеү зонаһы» булдырыласаҡ. Атап әйткәндә, ҡурсаулыҡ эргәһендә урындағы халыҡ еләк йыя, бесән саба аласаҡ.
Шуны ла билдәләп үтергә кәрәк, Рәсәйҙә ЮНЕСКО-ның Бөтә донъя мираҫы исемлегендә 21 объект иҫәпләнә.


text:
Фото:
«Шоңҡар» һәм «Ағиҙел» журналдары «Китап уҡыусы троллейбус» акцияһына ҡушылды
Фото:
ӨФӨ, 2015 йыл, 14 июль. /«Башинформ» мәғлүмәт агентлығы, Ләйлә Аралбаева/.
«Шоңҡар» һәм «Ағиҙел» журналдары «Китап уҡыусы троллейбус» акцияһына ҡушылды. Ике редакцияның хеҙмәткәрҙәре пассажирҙарға журналдар, автографлы китаптар таратты, тип хәбәр итте Башҡортостандың Матбуғат һәм киң мәғлүмәт саралары агентлығының матбуғат секретары Әлиә Ғәлимова.
Шағир, Салауат Юлаев исемендәге дәүләт премияһы лауреаты Ирек Кинйәбулатов шиғырҙар уҡыны, Заһир Байыҡ ҡурайҙа һыҙҙырҙы, бард йыры фестивале еңеүсеһе Тимур Ямалов гитарала уйнап йырланы. Журналистар викторина ойошторҙо, өлкән йәштәге пассажирҙар менән аралашты, китаптар һәм журналдар бүләк итте.
Апрель айынан баш ҡалала 2-се «Колхоз баҙары — Башҡорт драма театры» маршруты буйынса «Китап уҡыусы троллейбус» йөрөй. Республика киң мәғлүмәт саралары редакциялары ҡыҙыҡлы программа әҙерләй, билдәле әҙиптәрҙе һәм артистарҙы саҡыра, матбуғатҡа яҙылыу ойоштора. Акцияла «Башҡортостан», «Йәшлек», «Өмөт», «Ҡыҙыл таң», «Молодежная газета», «Йәншишмә» республика гәзиттәре, «Әллүки» журналы ҡатнашты.


text:
«Берҙәм Рәсәй» Үҙәк башҡарма комитет етәксеһен конкурс нигеҙендә һайлаясаҡ
17 июлдә «Берҙәм Рәсәй» партияһының Үҙәк башҡарма комитеты етәксеһе вазифаһына партия конкурсында ҡатнашыу өсөн заявкалар ҡабул ителә башлай. Конкурс маҡсаты — партияның Үҙәк башҡарма комитеты етәксеһе вазифаһына әҙерлекле, профессиональ белемгә эйә, эш тәжрибәһе булған, «Берҙәм Рәсәй»ҙең башҡарма органдары эшмәкәрлеген ойоштора алған кандидаттар һайлап алыу. Шуға күрә конкурста ҡатнашыусылар, ғариза һәм анкетанан тыш, үҙҙәре тарафынан әҙерләнгән Үҙәк башҡарма комитет эшмәкәрлегенең өҫтөнлөклө йүнәлештәрен тәҡдим итергә тейеш.
Партияның Үҙәк башҡарма комитеты етәксеһен конкурс нигеҙендә һайлап алыу идеяһын «Берҙәм Рәсәй» лидеры Дмитрий Медведев Приморье крайының партия активы менән осрашыу барышында тәҡдим итте. 11 июлдә партияның генераль Советы Президиумы конкурс үткәреү тураһында рәсми рәүештә иғлан итте.
«Берҙәм Рәсәй» сайтында конкурс тураһында Положение, унда ҡатнашыусылар өсөн анкета һәм ғариза өлгөһө урынлаштырылған.
Заявкалар 31 июлгә тиклем ҡабул ителә. Сканер аша үткәрелгән документтарҙы konkurs@edinros.ru электрон адресына ебәреү мотлаҡ. Конкурс комиссияһы телефоны +7(495) 786-86-88.


text:
Шамил Вахитов: бюджеттың һәр һумы файҙа килтерергә тейеш
Быйыл тоҡомсолоҡ хужалыҡтары һәр шартлы мал башына биш мең һум иҫәбенән бюджет субсидиялары аласаҡ. Быйыл дәүләт ярҙамы күләме былтырғыға ҡарағанда аҙыраҡ буласаҡ, тип хәбәр итте беренсе вице-премьер, ауыл хужалығы министры Шамил Вахитов БР Хөкүмәте ҡарамағындағы Тоҡомсолоҡ эше буйынса координацион совет ултырышында.
Былтыр был маҡсаттарға федераль бюджеттан – 146 миллион һәм республика бюджетынан 25 миллион һум аҡса тотонолдо. Ул саҡта 98 хужалыҡ субсидия алды. Финанс ярҙамы күләме һәр шартлы мал башына һигеҙ мең һумдан ашыу булды.
Шамил Вахитов әйтеүенсә, быйыл селекция эше әүҙем алып барылған хужалыҡтар ғына тоҡомсолоҡ эшенә ярҙамға бюджет аҡсаһы аласаҡ.
— Субсидия бүленгән хужалыҡтар һаны кәмей. Башлыса, уларҙың тоҡомсолоҡ ойошмаларына ҡуйылған талаптарға тап килмәүе арҡаһында. Беҙ күп тапҡырҙар яһалма тороҡландырыу, тоҡомло нәҫел үгеҙҙәрен файҙаланыу тураһында һүҙ алып барҙыҡ. Әгәр был эш юҡ икән, хужалыҡ бөтә субсидияларҙан да мәхрүм ителә. Был Бүздәк, Ҡыйғы, Федоровка, Хәйбулла, Балаҡатай, Бәләбәй һәм башҡа ҡайһы бер райондарға ҡағыла.
Һанап кителгән райондарға хәлде төҙәтеү һәм дәүләт ярҙамы алырға маташыу өсөн ун көн ваҡыт бирелде.
— Быйыл былтырғыға ҡарағанда аҡса аҙыраҡ. Көрсөк беҙгә лә килеп етте. Бюджеттың һәр һумы файҙа килтерергә тейеш, — тине Шамил Вахитов.


text:
Рөстәм Хәмитов БРИКС эшлекле форумының панель сессияһында сығышы яһаныФото: Башҡортостан Республикаһы Башлығы сайтынан
Рөстәм Хәмитов БРИКС эшлекле форумының панель сессияһында сығышы яһаны
Рөстәм Хәмитов БРИКС эшлекле форумының панель сессияһында сығышы яһаныФото: Башҡортостан Республикаһы Башлығы сайтынан
ӨФӨ, 2015 йыл, 19 июнь. /«Башинформ» мәғлүмәт агентлығы/.
18 июндә Санкт-Петербургта XIX Петербург халыҡ-ара иҡтисади форумы сиктәрендә Башҡортостан Башлығы Рөстәм Хәмитов «БРИКС илдәренең иҡтисади хеҙмәттәшлеге: үҫеш өсөн мөмкинлектәр» БРИКС эшлекле форумының панель сессияһында сығыш яһаны, тип хәбәр итә төбәк Башлығының матбуғат хеҙмәте.
БРИКС илдәренең эшлекле даирә лидерҙары һәм дәүләт эшмәкәрҙәре ҙур көн тәртибен тикшерҙе. Унда БРИКС сиктәрендә сауҙа эшмәкәрлеге һәм инвестиция хеҙмәттәшлегенең әлеге хәле һәм киләсәге, иҡтисад үҫешен әүҙемләштереү юлдары, төбәк-ара бәйләнештәр булдырыу һәм уларҙы нығытыу, эшҡыуарлыҡ алып барыу өсөн уңайлы шарттар тыуҙырыу кеүек мәсьәләләр индерелгәйне. Эшлекле форумда ҡатнашыусылар фекеренсә, БРИКС эсендә унда ҡатнашыусы илдәрҙең милли валюталары үҙ-ара иҫәпләшеүҙең нигеҙе булырға тейеш. Шулай уҡ БРИКС-тың Үҫеш банкын булдырыу тураһында башланғысты тикшереүҙе дауам иттеләр.
«Саммиттарҙы үткәреүгә әҙерлек тамамланыу алдында. Дөрөҫөн әйткәндә, Өфө саммиттарҙы ҡабул итергә әҙер. 9 июлдә БРИКС саммиты эшләй, 10-да Шанхай хеҙмәттәшлек ойошмаһы илдәре башлыҡтарының осрашыуы уҙа. Бик күп ҡунаҡтар килә, мин барығыҙҙы ла матур, заманса ҡалаға — Өфөгә саҡырам. Бөтә ҡунаҡтарға ла уңайлы булыр, тип ышанам», — тине Рөстәм Хәмитов.
Башҡортостан Башлығы фекеренсә, «бөгөн төбәк-ара хеҙмәттәшлекте нығытыу идеяһы эшҡыуарлыҡты, фәнде, мәҙәниәтте, мәғарифты, социаль мөнәсәбәттәрҙе үҫтереүҙә төп урынды биләргә тейеш. Ошо проблемаларҙы тикшереү, яңы бәйләнештәр булдырыу, уларҙы тәртипкә килтереү мөмкин булған майҙансыҡ бик кәрәк».
Сығыштың тулы стенограммаһы Башҡортостан Башлығының сайтында бирелгән.


text:
Домен (биология)
Биологик таксономияла домен тип (ә ҡайһы берҙә супербатшалыҡ, империя) — организмдарҙың иң юғарғы таксономик рангты атайҙар, Батшалыҡтан да юғарыраҡ. Карл Вёзеның (Carl Woese) домен системаһы шәжәрәһенә ярашлы (1990 йылдағы), тереклек шәжәрәһе өс өлөштән тора: Архейҙар, Бактериялар һәм Эукариоттар[1]. Таскондарҙың урынлашыуы, геномдарҙың бер-береһенән фундаменталь рәүештә айрылып тороуын күрһәтә.
Тереклекте икенсе төр классификациялау төрҙәре лә бар:
- Ике империянан торған система йәки супердомен системаһы, уҙ әсенә Прокарит һәм Эукариот группалрын ала.
- Алты батшалыҡ системаһы уҙ әсенә Эубактерияларҙы (Eubacteria), Археобактерияларҙы (Archaebacteria), Пропистарҙы (Protista), Бәшмәктәрҙе (Fungi), Үҫемлектәрҙе (Plantae) һәм Хайуандарҙы (Animalia) индерә.
- Өс империялы система — Эубактериялар (Eubacteria), Археобактериялар (Archaebacteria), Эукариоттар — Эукариоттар эсенә ингән биш супергруппа менән[2].
Был өс системаның береһе лә күҙәнәкһеҙ тереклекте индермәй (мәҫәлән, Вирустарҙы).
Һылтанмалар[үҙгәртергә | вики-тексты үҙгәртергә]
- ↑ Woese C, Kandler O, Wheelis M (1990). «Towards a natural system of organisms: proposal for the domains Archaea, Bacteria, and Eucarya.». Proc Natl Acad Sci USA 87 (12): 4576–9. DOI:10.1073/pnas.87.12.4576. PMID 2112744. Проверено 11 February 2010.
- ↑ Holt, Jack R. and Carlos A. Iudica, 2010, Taxa of Life..


text:
Башҡортостандың машина эшләүселәре ике яҡҡа ла отошло хеҙмәттәшлек мөмкинлектәрен тикшерә
Өфө приборҙар эшләү производство берекмәһендә бөгөн республикалағы машина эшләү предприятиеларының 40-тан ашыу төп техник белгесе ҡатнашлығындағы кәңәшмә үткәрелә. Сара сиктәрендә «Өфө приборҙар эшләү производство берекмәһе» федераль дәүләт унитар предприятиеһының производство бүлексәләренә һәм музейына барыу планлаштырыла.
Предприятиенан хәбәр итеүҙәренсә, бөгөнгө ултырыштың төп маҡсаты – ғалимдар берләшмәһе һәм республиканың башҡарма власть вәкилдәре менән тығыҙ бәйләнештә машина эшләү предприятиелары араһында ике яҡҡа ла файҙалы хеҙмәттәшлекте үҫтереү. Былар барыһы бергә төбәктә һөҙөмтәле сәнәғәт сәйәсәтен формалаштырырға булышлыҡ итәсәк.


text:
Фото:
Мортаза Рәхимов Стәрлетамаҡ районындағы дауахананы асыуҙа ҡатнашты
Фото:
Башҡортостан Президенты эш сәфәре менән Стәрлетамаҡ районында булды. Ул Төрөшлө ауылындағы яңы участка дауаханаһын асыуҙа ҡатнашты. Медицина учреждениеһы 50 койка-урынға иҫәпләнгән. Өҫтәүенә сменаға 100 кеше ҡабул итеү мөмкинлеге булған поликлиникаһы бар. Объект төҙөлөшө 2008 йылда башланған. Проектын «Башжилкоммунпроект» проект институты белгестәре әҙерләгән. Үҙенең сығышында Мортаза Ғөбәйҙулла улы тәү ҡарамаҡҡа ябай ваҡиғаның ауыл һәм район халҡы өсөн ҙур әһәмиәткә эйә булыуын билдәләне. Яңы дауахана яҡын-тирә ауылдарҙы хеҙмәтләндерәсәк. Мортаза Рәхимов был поликлиника Президенттың Башҡортостан парламентына Мөрәжәғәтнамәһендә телгә алынған сараларҙы ғәмәлгә ашырыуҙың башы булыуын һыҙыҡ өҫтөнә алды. Төрөшлөләге төҙөлөштө Президент шәхсән үҙе контролдә тотҡан.
Дауахана комплексы 1,6 гектар майҙанды биләй. Бинаның дөйөм майҙаны ике мең квадрат метрҙан ашыу. Ике һәм дүрт урынлы иркен палаталар заманса мебель менән йыһазландырылған. 12 миллион һумға яҡын суммаға медицина ҡорамалдары һатып алынған.
Белешмә. Төрөшлө ауылы — Төрөшлө ауыл советы үҙәге. Стәрлетамаҡтан көньяҡ-көнбайышҡа табан 28 километр алыҫлыҡта Төрөшлө йылғаһы буйында урынлашҡан. Ауылды 19-сы быуаттың икенсе яртыһында Тамбов губернияһынан күсеп килгән мордва һәм урыҫ крәҫтиәндәре нигеҙләгән.
Бында меңгә яҡын кеше йәшәй. Халыҡтың төп өлөшө Фрунзе исемендәге ауыл хужалығы кооперативында эшләй.


text:
Шанхайҙа Өфөләге саммиттарҙа тикшерелгән БРИКС-тың үҫеш банкы эшләй башланы
ӨФӨ, 2015 йыл, 21 июль. /«Башинформ» мәғлүмәт агентлығы, Артур Басиров/.
Шанхайҙа БРИКС-тың яңы үҫеш банкы эшләй башланы. ТАСС хәбәр итеүенсә, бөгөн, 21 июлдә, ойошманы рәсми асыу тантанаһы булды. Тантанала ҡатнашыусылар араһында Яңы үҫеш банкы президенты Кундапур Ваман Каматх, Ҡытай Халыҡ Республикаһының финанс министры Лоу Цзивэй һәм Шанхай мэры Ян Сюн бар ине.
«БРИКС — дөйөм маҡсаттары булған биш ил, беҙгә уларҙы тағы ла берләштереү өҫтөндә эшләргә кәрәк», — тип Яңы үҫеш банкы президентының һүҙҙәрен килтерә ТАСС.
Яңы үҫеш банкын булдырыу донъя иҡтисадына көслө тәьҫир итәсәк һәм уны тергеҙеүгә булышасаҡ, тип иҫәпләй Лоу Цзивэй.
БРИКС-тың Яңы үҫеш банкын булдырыу тураһындағы килешеүгә 2014 йылда Бразилияла ҡул ҡуйылды. Өфөлә үткән БРИКС-тың Эшлекле советы ултырышында ойошма эшмәкәрлегенең үҙенсәлектәре тикшерелде.


text:
Учалыла һуғыш ветерандарының тол ҡатындарына торлаҡ сертификаттары тапшырылды
Учалы район хакимиәтенең ҙур залында Бөйөк Ватан һуғышында ҡатнашыусыларҙың тол ҡатындарына торлаҡ һатып алыуға социаль түләү бирелеүе тураһында таныҡлыҡ тапшырыу тантанаһы үтте. 8 миллион һумдан ашыу суммаға документтарҙы һигеҙ ветеран ҡатыны алды, тип хәбәр иттеләр Учалы район хакимиәтенең мәғлүмәт-аналитика бүлегенән.
Сертификаттар тапшырып, район хакимиәте башлығы Фәрит Дәүләтгәрәев байрам сәбәпселәренә һаулыҡ, оҙон ғүмер, тиҙ арала өй туйлауҙарын теләне.
Әйткәндәй, «Ветерандар тураһында»ғы законды тормошҡа ашырыу сиктәрендә федераль бюджет средстволар иҫәбенә Учалы районында 99 һуғыш ветераны һәм ветерандарҙың тол ҡатындары дөйөм алғанда 100 миллион һумдан ашыу суммаға сертификат алған.


text:
Стәрлетамаҡ районында «Йәш спецназсы» хәрби-спорт лагеры асыла Фото: Стәрлетамаҡ районы хакимиәте
Стәрлетамаҡ районында «Йәш спецназсы» хәрби-спорт лагеры асыла
Стәрлетамаҡ районында «Йәш спецназсы» хәрби-спорт лагеры асыла Фото: Стәрлетамаҡ районы хакимиәте
ӨФӨ, 2015 йыл, 6 июль. /«Башинформ» мәғлүмәт агентлығы, Гөлфиә Акулова/.
13 июлдә Стәрлетамаҡ районында «Йәш спецназсы» хәрби-спорт лагеры асыла. Лагерҙы өсөнсө йыл рәттән йәштәр эштәре буйынса ҡала комитеты һәм «Крап береты берҙәмлеге» спецназ ветерандары союзы ойоштора.
Ике аҙна дауамында буласаҡ ил һаҡсылары башланғыс хәрби әҙерлек курсын үтәсәк һәм хәрби хеҙмәт нигеҙҙәрен өйрәнәсәк. Программа төрлө сараларға бай буласаҡ.
Лагерға Афғанстанда һәм Чечен Республикаһындағы хәрби хәрәкәттәрҙә ҡатнашыусылар, махсус подразделениелар һәм Һауа-десант ғәскәрҙәре, хәрби комиссариат, Наркотиктарҙың законһыҙ әйләнешен контролдә тотоу хеҙмәте идаралығы, туристик үҙәк хеҙмәткәрҙәре киләсәк. Йәш спецназсылар әрме шарттарында йәшәйәсәк.


text:
Раил Сарбаев: Сәсеү майҙандарының яңы структураһы артыҡ игенде кәметәсәк
Иген баҙарындағы конъюнктураны уңышһыҙ тип атарға мөмкин. Ауыл халҡы бер тонна игендең хаҡын 3,5 мең һум күләмендә көткәйне, ысынында иһә 1900 һум алды. Иген һатыу файҙа килтермәй: баҙар хаҡы үҙҡиммәттән кәмерәк килеп сыҡты. Был хәлдән сығыу юлын ҡайҙан эҙләргә? Кесе йома көндө БР Дәүләт Йыйылышы-Ҡоролтай ултырышында парламентарийҙар был һорауҙы БР Хөкүмәте Премьер-министры Раил Сарбаевҡа йүнәлтте.
— Бөгөн беҙҙең элеваторҙарҙа 650 мең тоннаға яҡын иген бар. Көҙгә тиклем уны һаҡлауҙы республика бюджеты үҙенә ала, — тине Раил Сарбаев. – Ә хаҡтарҙы беҙ көйләй алмайбыҙ.
Шулай ҙа киләсәккә саралар күрелә. Премьер-министр депутаттарға тотош алғанда сәсеү майҙандары структураһын үҙгәртеү хаҡында бәйән итте: «иген» майҙандары кәметелә, ә башҡа иген культуралары сәсеүлектәре киңәйтелә.
— Быйыл ҡарабойҙай сәсеүлектәре 42 процентҡа арттырыла. Шулай уҡ кукуруз сәсеүлектәрен дә арттырабыҙ, — тине Раил Сарбаев. – Рапс менән әүҙем шөғөлләнә башланыҡ. Тәүге тапҡыр соя сәстек, шул иҫәптән 100 гектар – Мәләүез районында. Шишмә районында ла соя үҫтерергә маташабыҙ. Күберәк тә сәсергә мөмкин булыр ине, ләкин, баҡһаң, сояны табыу бик еңел түгел икән. Ә соя кәрәк. Мәҫәлән, Мәжит Ғафури исемендәге ҡошсолоҡ комплексына киләсәктә аҙыҡ етештереү өсөн 300 мең тонна самаһы соя талап ителәсәк.
Сәсеүлектәр структураһын ҡайтанан ҡарап, беҙ күпмелер кимәлдә артыҡ игенде көйләй алырбыҙ, тип уйлайым, — тип өҫтәне Раил Сарбаев.


text:
Рөстәм Хәмитов Күмертау авиация етештереү предприятиеһында булдыФото: Андрей Старостин
Рөстәм Хәмитов Күмертау авиация етештереү предприятиеһында булды
Рөстәм Хәмитов Күмертау авиация етештереү предприятиеһында булдыФото: Андрей Старостин
Рөстәм Хәмитов ошо көндәрҙә эш сәфәре барышында Күмертау ҡалаһында һәм Көйөргәҙе районында булды. Республика етәксеһе бер нисә предприятиены ҡараны, Рәсәйҙең Һауа флоты көнөнә арналған тантаналы йыйылышта ҡатнашты, Кинйә Арыҫланов исемендәге музейҙа булды, тип хәбәр иттеләр төбәк башлығының матбуғат хеҙмәтенән.
Күмертауҙа Рөстәм Хәмитов Күмертау авиация етештереү предприятиеһын ҡараны. Осоу-һынау станцияһында республика етәксеһе осоу техникаһының яңы өлгөләре менән танышты. «Камов» конструкторҙар бюроһында әҙерләнгән, күп маҡсатлы вертолеттар заводтың төп продукцияһы булып тора. Бер күсәргә ултыртылған үҙенсәлекле винттар схемаһы менән машиналар эшкә һәләтлелеген, тотороҡлоҡто һәм экстремаль шарттарҙа идара ителешен һаҡлап ҡала, бындай осраҡтарҙа винты ҡойроҡта урынлашҡан ябай вертолеттар эшләй алмай. Предприятие Ка-27 (эҙләү-ҡотҡарыу), Ка-28, Ка-29 (транспорт-хәрби), Ка-32 (урта класлы күп маҡсатлы), Ка-31 (радиолокацион) вертолеттарын сығара.
Рөстәм Хәмитов предприятиены үҫтереү перспективалары, яңы авиация техникаһы төрҙәрен үҙләштереү пландары менән ҡыҙыҡһынды. Күмертау авиация етештереү предприятиеһы етәксеһе Виктор Новиков хәбәр итеүенсә, әлеге ваҡытта әҙер вертолеттар сығарыуға өҫтәп предприятиела «Камов» ғаиләһе вертолеттары өсөн агрегаттар етештереүгә йүнәлтелгән инвестиция проекттары ғәмәлгә индерелә. Ка-62, Ка-52К вертолеттары өсөн йөрөтөүсе винттарҙың колонкаларын һәм Ка-62 вертолеты ҡалағын етештереү үҙләштерелә башланған. 2014 йылда, яҡшыртылған тактик-техник характеристикаларға эйә булған, Ка-226Т вертолетын сертификациялауҙы тамамлау планлаштырыла.
Һуңғы ике йылда халыҡ-ара һәм Рәсәй баҙарҙарында тотороҡһоҙ конъюктура менән бәйле предприятие килеме сығымдарҙы ҡапларға мөмкинлек бирмәгән продукцияны етештерә. Завод ветерандары менән әңгәмәлә Башҡортостан башлығы республиканың ҡала булдырыусы предприятиеға һәр яҡтан ярҙам күрһәтәсәге тураһында айырып әйтте.
— Заводты етерлек кимәлдә йөкмәтеү тураһында мәсьәлә менән ил етәкселәренә мөрәжәғәт иттем. Оборона министры менән Кумертау предприятиеһының продукцияһын артабан сығарыу кәрәклеге тикшерелде. Завод хәүеф зонаһында булмаҫҡа, тотороҡло эшләргә тейеш. Бының өсөн яңы заказдар эҙләргә, продукцияның төрлөлөгөн киңәйтергә, диверсификация менән шөғөлләнергә кәрәк. Был заводтың эшләйәсәгенә шигебеҙ юҡ, — тине Рөстәм Хәмитов.
«Дуҫлык» ҡала үҙәгендә Рөстәм Хәмитов Рәсәйҙең Һауа флоты көнөнә арналған тантаналы йыйылышта ҡатнашты. Республика етәксеһе авиатөҙөлөш тармағы хеҙмәткәрҙәрен һәм ветерандарын һөнәри байрамдары менән ҡотланы һәм Башҡортостандың дәүләт наградаларын тапшырҙы.
Көйөргәҙе районының Кинйә Абыҙ ауылында Рөстәм Хәмитов Кинйә Арыҫланов исемендәге музейҙы ҡараны һәм хеҙмәт ветерандары менән осрашты.
Эш сәфәре тураһында тулыраҡ мәғлүмәтте рәсми сайтта уҡырға мөмкин.


text:
Төбәктә социаль пособиелар ете процентҡа арта Фото: Андрей Старостин
Төбәктә социаль пособиелар ете процентҡа арта
Төбәктә социаль пособиелар ете процентҡа арта Фото: Андрей Старостин
ӨФӨ, 2016 йыл, 1 февраль. /«Башинформ» мәғлүмәт агентлығы, Ғәлиә Нәбиева/.
1 февралдән Рәсәйҙә социаль түләүҙәр ете процентҡа индексациялана. Федераль кимәлдәге социаль, айлыҡ түләүҙәр, балалар өсөн социаль пособиелар арта. Тейешле ҡарар рәсми хоҡуҡи мәғлүмәт порталында баҫылған.
Хеҙмәт һәм халыҡты социаль яҡлау министры Максим Топилин хәбәр иткәнсә, индексация әсәлек капиталына ҡағылмай. Хеҙмәт һәм халыҡты социаль яҡлау министрлығы баһалауынса, түләүҙәрҙең артыуы федераль бюджетҡа 30 миллиард һумға төшәсәк.
Республика Пенсия фонды мәғлүмәттәре буйынса, 1 февралдән страховкалау пенсиялары һәм дәүләт тәьминәте буйынса пенсиялар дүрт процентҡа индексациялана. Шулай итеп, 2016 йылда Рәсәйҙә ҡартлыҡ буйынса страховкалау пенсияһының уртаса йыллыҡ күләме 13 132 һум тәшкил итәсәк.
ТАСС хәбәр итеүенсә, индексациянан һуң билдәләнгән түләүҙең күләме айына 4558,93 һум буласаҡ, пенсия балының хаҡы — 74,27 һум.


text:
16 октябрь – анестезиологтарҙың һөнәри байрамы
16 октябрҙә Бөтә донъя анестезиологтар көнө билдәләнә. Был көндө медиктар был профессияны булдырыусы – Томас Мортонды иҫкә алалар, ул 160 йыллап элек беренсе тапҡыр анестезия ҡуллана – эфир наркозы аҫтында стоматологик операция эшләй. Мортон һәм эфир ҡулланырға кәңәш итеүсе уның уҡытыусыһы, табиб һәм химик Чарльз Джексон наркозды уйлап табыусылар һәм беренсе анестезиологтар тип таныла.
Анестезияны уйлап табыу XIX быуаттағы иң мөһим асыштарҙың береһе, ул медицина тикшеренеүҙәрен һиҙелерлек алға ебәрергә, операциялар яһау өсөн яңы алымдар уйлап сығарырға һәм бик күп кешеләрҙең ғүмерен һаҡлап ҡалырға булышлыҡ итә. Башта хирургияның бер өлөшө булып торған анестезия ваҡыт үтеү менән үҙ аллы фән булып бүленә. Хәҙер ул клиник медицинаның айырым өлкәһе булараҡ, хирургик операциялар барышында ауыртыуҙы баҫыу, шулай уҡ реанимация саралары үткәреү, дауалау маҡсатында анестетиктарҙы ҡулланыу кеүек мөһим мәьәләләрҙе хәл итә. Бөгөн бер ҡатмарлы һәм ауыр хирургик операцияны ла анестезиолог-табиб ҡатнашлығынан тыш күҙ алдына килтереп булмай.
Беҙҙең илдә Анестезиолог һәм реаниматологтар федерацияһы 1992 йылдан алып эшләй. Ул Рәсәйҙең 56 төбәк ойошмаларын берләштерә. Федерацияның төп маҡсаты – ватан анестезиологияһын һәм реаниматологияһын үҫтереүгә булышлыҡ итеү, профессиналь консолидация, шулай уҡ анестезиолог һәм реаниматолог белгестәре араһында гуманитар бәйләнештәрҙе нығытыу һәм үҫтереү.
Башҡортостан Республикаһының анестезиология- реаниматология хеҙмәте 50 йыллыҡ тарихҡа эйә. Былтыр юбилейға ҡарата Өфөлә республика анестезиолог-реаниматологтарының ғилми-ғәмәли конференцияһы уҙҙы. Белгестәр анестезиологиялағы көнүҙәк мәсьәләләрҙе ҡараны, республикала хеҙмәттең үҫеш перспективаларын тикшерҙе.


text:
«Башнефть» компанияһы нефть сервистарын ҡулайлаштырыуҙың эҙемтәләрен иҫкәртеү буйынса саралар күрелә
Кисә Башҡортостан Республикаһы Хөкүмәтендә эш төркөмөнөң сираттағы ултырышы үтте. Унда «Башнефть» акционерҙар нефть компанияһы асыҡ акционерҙар йәмғиәтенең етештереү эшмәкәрлеген хеҙмәтләндереүсе нефть сервисы ойошмаларын ҡыҫҡартыу арҡаһында барлыҡҡа килеүе мөмкин булған иҡтисади һәм социаль эҙемтәләрҙе иҫкәртеү буйынса саралар ҡаралды. Был эште, Башҡортостан Президенты Рөстәм Хәмитов ҡушыуы буйынса, Хөкүмәт Премьер-министры урынбаҫары — Башҡортостандың иҡтисади үҫеш министры Владимир Балабанов контролдә тота.
Ултырышта ҡатнашыусылар үҙгәртеп ҡороуҙарға әҙерләнеүсе «Башнефть» компанияһының структур бүлексәләре урынлашҡан тораҡ пункттарҙа яңы эш урындары булдырыу һәм инвестиция проекттарын ғәмәлгә ашырыу кәрәклеген билдәләне. Был Приют, Ҡандры, Краснохолмский, Ҡуян, Редькин, Серафимов һәм Семилетка.
Муниципалитет башлыҡтарына БР Иҡтисади үҫеш министрлығы менән берлектә монопрофилле тораҡ пункттарҙа хеҙмәт баҙарындағы көсөргәнешлекте кәметеүгә мөмкинлек бирәсәк үҙҙәренең программаларын әҙерләргә кәңәш ителде, тип хәбәр итә Башҡортостан Президентының матбуғат хеҙмәте.


text:
Бөтә Рәсәй ауыл хужалығы иҫәбен алыу талисманы авторы 50 мең һум аласаҡ
ӨФӨ, 2015 йыл, 30 июль. /«Башинформ» мәғлүмәт агентлығы, Розалиә Вәлиева/.
Бөгөн, 30 июлдә, Бөтә Рәсәй ауыл хужалығы иҫәбен алыу талисманын эшләүгә конкурс башлана. Сара 2016 йылдың 1 июленән 15 авгусына тиклем үтәсәк, тип хәбәр итә иҫәп алыуҙың матбуғат үҙәге.
Ошо ваҡыт эсендә бөтә ауыл хужалығы ойошмалары һәм предприятиелары, крәҫтиән (фермер) хужалыҡтары, шулай уҡ шәхси ярҙамсы хужалыҡтар яҙып алынасаҡ.
Конкурсты ойоштороуҙа «Комсомольская правда» нәшриәт йорто мәғлүмәти ярҙам күрһәтәсәк. Нәшриәт йортоноң сайтында конкурсҡа арналған махсус бит булдырылған, унда иҫәп алыу, уның әһәмиәте, үткәреү ваҡыты һәм тәртибе тураһында мәғлүмәт бирелгән, шулай уҡ конкурс шарттары баҫылған. Шунда уҡ тауыш биреү өсөн эштәр урынлаштырыласаҡ, сайтҡа инеүселәр һәр һүрәтте иғтибар менән ҡарап, оҡшағаны өсөн тауыш бирә ала. Һәр кем өс эште һайлап алып, бер тапҡыр ғына тауыш бирергә хоҡуҡлы. Конкурс 30 июлдән 31 авгусҡаса дауам итәсәк, эштәр 26 авгусҡа тиклем ҡабул ителә.
Тауыш биреү һөҙөмтәләре буйынса иң күп балл йыйған 10 ҡатнашыусы билдәләнәсәк. Жюри уларҙың араһынан еңеүсене һайлап аласаҡ һәм уға аҡсалата премия — 50 мең һум тапшырыласаҡ.


text:
Бушлай ер участкалары өфөләргә торлаҡ шарттарын яҡшыртырға ярҙам итәсәк
Өфө властары торлаҡ шарттарын яҡшыртыуға мохтаж граждандарға ярҙам ҡулы һуҙа. Ҡала Советы депутаттары ҡарары буйынса Өфө ҡалаһы ҡала округы биләмәһендә шәхси торлаҡ төҙөлөшө тураһында положениеға тейешле үҙгәрештәр индерелде.
Ҡабул ителгән үҙгәрештәргә ярашлы, торлаҡ шарттарын яҡшыртыуға мохтаж граждандарға йорт һалыу өсөн ер участкаһы бушлай биреләсәк. Уларҙы алыу хоҡуғына 35 йәшкә тиклемге йәш ғаиләләр, тулы булмаған ғаиләләр, үҙ торлағы булмаған бюджет өлкәһе хеҙмәткәрҙәре эйә.
Бушлай ер участкалары шулай уҡ ғаиләлә ауыр сирлеләр булған, уның менән бергә йәшәү ғаиләнең башҡа ағзаларына зарар килтереүе ихтимал булған осраҡтарҙа ла биреләсәк.
Торлаҡ төҙөү өсөн участка һайлағанда ғариза биреүселәрҙең теләге иҫәпкә алынасаҡ.


text:
Тәүге берҙәм дәүләт имтихандарының һөҙөмтәләре билдәле булды
Башҡортостанда биология, тарих һәм информатика буйынса тәүге берҙәм дәүләт имтихандарының һөҙөмтәләре билдәле булды. Өс имтихан һөҙөмтәләре буйынса 10 кеше 100 балл йыйған, шуларҙың туғыҙы — информатика һәм мәғлүмәт-коммуникация технологиялары буйынса, береһе – биологиянан. 728 уҡыусы минималь балл күләмен йыя алмаған: 322-һе — биологиянан, 250 кеше – тарихтан һәм информатиканан 156 кеше, тип хәбәр иттеләр БР Мәғариф министрлығында.
Тарихтан имтиханды 3392 кеше тапшырған, имтихан йомғаҡтары буйынса уртаса балл 54,94-кә тиң.
Информатика буйынса 2700 кеше белемен тикшергән. Был фән буйынса уртаса балл — 64,32.
Биологиянан имтиханға 5207 кеше килгән, был дисциплина буйынса уртаса балл 54, 25-те тәшкил иткән.
Кисә сығарылыш уҡыусылары математиканан икенсе мотлаҡ имтихан тапшырҙы. Уның барышында өс ҡағиҙә боҙоу осрағы теркәлгән.
— Инциденттар Федоровка, Кушнаренко, Бүздәк райондарында күҙәтелде. Уҡыусылар имтихан материалдарын интернетҡа һалған. Республикала үткән бөтөн имтихандар барышында йәмғеһе 11 ҡағиҙә боҙоу осрағы теркәлде, — тине БР Мәғариф министрлығының белем сифатын баһалау һәм БДИ бүлеге начальнигы Зәки Мырҙағәлин.
Билдәләп үтәйек, биология, Рәсәй тарихы, информатика һәм мәғлүмәт-коммуникация технологиялары буйынса БДИ өсөн ҡуйылған балдар менән риза булмағандар апелляцияға бирә ала, аппеляция 9 июндә 14-18 сәғәттәрҙә БР Мәғарифты үҫтереү институты бинаһында (Өфө, Минһажев урамы, 120) үтәсәк.
Апелляцияға ғаризалар үрҙә күрһәтелгән адрес буйынса 8 июндә иртәнге 9-ҙан киске 6-ға тиклем һәм 9 июндә 9 — 14 сәғәттәрҙә 1АП формаһы буйынса йәки ошо уҡ форма буйынса тәүлек әйләнәһенә (мәктәптәрҙә һөҙөмтәләр иғлан ителгәс) apellyacia@mail.ru электрон почтаһына ҡабул ителә.


text:
Журналистарҙы дәүләт теле һәм төбәк халыҡтары телдәре проблемаһын яҡтыртыу буйынса конкурста ҡатнашырға саҡыралар
ӨФӨ, 2016 йыл, 14 октябрь. /«Башинформ» мәғлүмәт агентлығы, Ләйлә Аралбаева/.
Башҡортостандың Матбуғат һәм киң мәғлүмәт саралары агентлығында киң мәғлүмәт сараларында дәүләт теле һәм төбәк халыҡтары телдәре проблемаһын яҡтыртыу буйынса ижади конкурсҡа ғаризалар ҡабул ителә башланы. Бәйгелә республика, ҡала, район, берләштерелгән гәзит, журнал редакциялары һәм айырым авторҙар, шулай уҡ республика электрон киң мәғлүмәт саралары (интернет, телевидение һәм радио) ҡатнаша ала.
Башҡортостандың Матбуғат һәм киң мәғлүмәт саралары агентлығының баш белгесе Нилә Ғәйнетдинова хәбәр итеүенсә, конкурс дүртенсе тапҡыр үткәрелә. Мәҡәлә һәм телерадиотапшырыу авторҙары дәүләт телдәрен уҡытыуҙың актуаль проблемаларын тикшерә, тел йүнәлешендәге саралар тураһында бәйән итә. Конкурс йомғаҡтары Рәсәй матбуғаты көнөнә арналған сараларҙа иғлан ителә.
Бәйгегә 2016 йылдың 1 ғинуарынан 1 ноябренә тиклем баҫылған материалдар тәҡдим ителә һәм һаны менән сикләнмәй. Эштәрҙе 10 ноябргә тиклем ебәрергә кәрәк. Адресы: 450077, Өфө ҡалаһы, Киров урамы, 45, 420-се бүлмә. Телефон: (347) 218-07-72. Тулыраҡ мәғлүмәтте Башҡортостандың Матбуғат һәм киң мәғлүмәт саралары агентлығының рәсми сайтында алырға була.


text:
Башҡортостан вәкиле «Алтын көҙ» күргәҙмәһендә мәғлүмәт-мәғариф проекты конкурсында призер булды
ӨФӨ, 2014 йыл, 10 октябрь. /«Башинформ» мәғлүмәт агентлығы, Илья Спиридонов/.
Был көндәрҙә Мәскәүҙә барған, «Алтын көҙ» XVI Рәсәй Агросәнәғәт күргәҙмәһе сиктәрендә «Минең ерем – Рәсәй» ауыл тематикаһы буйынса бөтә Рәсәй мәғлүмәт-мәғариф проекты конкурсында еңеүселәрҙе һәм призерҙарҙы бүләкләү тантанаһы уҙҙы. БР Ауыл хужалығы министрлығының матбуғат хеҙмәтенән хәбәр итеүҙәренсә, «Ауыл һәм экологик туризм темаһын иң яҡшы яҡтыртыу өсөн» номинацияһында икенсе урынды М.А.Шолохов исемендәге Мәскәү дәүләт гуманитар университетының Өфө филиалы матбуғат үҙәге етәксеһе Екатерина Савельева яуланы.
Ойоштороусыларҙың әйтеүе буйынса, быйыл конкурста 68 төбәктән 900-ләп проект тәҡдим ителгәйне. Башҡортостандың республика һәм район киң мәғлүмәт саралары журналистары әүҙем ҡатнашты.
Был награда беҙҙең төбәк өсөн икенсе булды. Алдан һынлы семәрләү буйынса белгестәр Бәләбәй сырынан эшләнгән композиция өсөн «Рәсәй хороводы» карвингы буйынса бөтә Рәсәй конкурсында алтын миҙал яуланы.


text:
Башҡортостан малсылары заманса «Алатау» мегакомплексында бушлай практика үтә
Башҡортостан малсылары тәжрибә уртаҡлаша һәм яңы практик күнекмәләр ала ала. Был маҡсатта «Алатау» агросәнәғәт хужалығы Ҡырмыҫҡалы районындағы һөтсөлөк мегакомплексында зоотехниктар, ветеринарҙар, фермерҙар өсөн бер-ике аҙналыҡ практика үткәрә.
БР Ауыл хужалығы министрлығының матбуғат хеҙмәтенән хәбәр итеүҙәренсә, практика бушлай үткәрелә, торлаҡ һәм туҡланыуҙы мегакомплекс үҙе тәьмин итә. Практиканттар көндәлек эш менән мәшғүл буласаҡ, һыйыр малын ҡарау буйынса белемдәрен камиллаштырасаҡ. Белгес-практиктар тояҡтарҙы эшкәртеү һәм дауалауҙы, аталандырыуҙы нисек үткәрергә, заманса аппаратура (УЗИ) ярҙамында быуаҙлыҡты тикшерергә өйрәтәсәк. Ошонда уҡ маститты профилактикалау буйынса эштәргә өйрәнергә, ветеринарҙарҙың быҙаулатыу, унан һуң өҙлөгөүҙәрҙе профилактикалау буйынса эштәрен күҙәтергә мөмкин буласаҡ. Яңы тыуған быҙауҙарҙы ҡарау буйынса ла махсус белем биреләсәк. Был практика студенттарға ғына түгел, хеҙмәт юлын яңы башлаған йәш белгестәргә лә файҙалы буласаҡ.
Хужалыҡ практикаға бер юлы ике кешене генә ҡабул итә.


text:
Республиканың Ҡырағай хайуандарҙы яҡлау фонды «Урман батыры» конкурсын иғлан итә
Республиканың Ҡырағай хайуандарҙы яҡлау фонды сираттағы «Урман батыры» конкурсын иғлан итә. Сара ҡырағай хайуандарҙы үлтереүҙән һаҡлаусы, браконьерҙарға ҡаршы көрәшеүсе кешеләрҙең эшмәкәрлеген дәртләндереүгә йүнәлтелгән.
Конкурс киләһе номинациялар буйынса үткәрелә: «Хеҙмәт ҡушыуы буйынса ҡырағай хайуандарҙы яҡлаусы урмансы, егерь», «Үҙ инициативаһы менән ҡырағай хайуандарҙы яҡлаусы гражданин (граждандар төркөмө)», «Журнал, радио, телевидение редакциялары ҡырағай хайуандарҙы яҡлау, уларға ҡарата һөйөү тәрбиәләүгә бәйле мәҡәләләр, тапшырыуҙар шәлкеме өсөн», «Гәзит, журнал, радио, телевидение журналисы ҡырағай хайуандарҙы яҡлау буйынса эштәрҙе сағылдырғаны өсөн», «Яҙыусыға «Ҡырағай хайуандар» тематикаһы буйынса иң яҡшы әҙәби әҫәр өсөн».
Бәйгелә ҡатнашыу өсөн ағымдағы йылдың 15 мартына тиклем үтенес ебәрергә кәрәк. Үтенестәр барлыҡ ойошма, предприятие, уҡыу йорттарынан һәм айырым кешеләрҙән Өфө ҡалаһы, Октябрҙең 50 йыллығы урамы, 15, 166-сы абонент йәшниге адресы буйынса ҡабул ителә. «Урман батыры-2011» билдәһен ҡуйыу мотлаҡ.
— Браконьерлыҡ йәнлектәр донъяһына ҙур зыян килтерә, — тине билдәле Өфө яҙыусыһы, күп һанлы әҙәби премиялар лауреаты, республиканың Ҡырағай хайуандарҙы яҡлау фонды рәйесе Камил Йыһаншин. – Бәхеткә күрә, тәбиғәтте һаҡларға теләүсе кешеләр әле бар. Был эш оло ҡаһарманлыҡ, батырсылыҡ талап итә. Урман батырҙарының был эшмәкәрлеген дәртләндереү маҡсатында әлеге конкурс булдырылды ла инде.


text:
Эдуард Юлдашев: "Журналистар алғы сафта булырға тейеш"
Өфө Матбуғат йортоноң йыйылыштар залында йәш журналистарҙың VI республика фестивале үтте. Унда республика ҡалаларынан һәм райондарынан 50-нән ашыу йәш журналист ҡатнашты. Уларға һөнәри планда үҙҙәре өсөн күпмелер файҙалы яңылыҡ алыу, дуҫтары менән аралашыу, коллегалары менән бәйләнеш урынлаштырыу мөмкинлеге бирелде.
— Залда йәш, дәртле йөҙҙәрҙе күреү айырыуса ҡыуаныслы. Журналист һөнәре — ул йәшлек синонимы, сөнки журналист, нисә йәштә булыуына ҡарамаҫтан, һәр ваҡыт йәш булып ҡала, — тине үҙенең тәбрикләү сығышында БР Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ начальнигы Эдуард Юлдашев. — Бөгөн республика матбуғатының 30 процентын 25 йәшкә тиклемге журналистар тәшкил итә. Һеҙ халыҡ менән власть араһында бәйләүсе звено булып тораһығыҙ. Хеҙмәтегеҙ милләтте сәләмәтләндереүгә, уны ағартыуға йүнәлтелеү сәбәпле, һеҙ һәр ваҡыт алғы сафта барырға тейешһегеҙ.
Эдуард Юлдашев фестивалдә ҡатнашыусыларға ижади уңыштар теләне.
Башҡортостан Журналистар союзы рәйесе Фәрит Әхмәҙиев "Уҡыусы ниндәй гәзитте өҫтөн күрә?" темаһына дискуссия клубының эшен етәкләне. Дискуссияла Башҡорт дәүләт университеты профессорҙары Тимерғәли Килмөхәмәтов менән Валерий Пугачев, "Молодежная газета" редакторы Ярослав Голобородько, "Йәшлек", "Өмөт" гәзиттәре вәкилдәре, район баҫмалары журналистары ҡатнашты.


text:
Өфөлә наркодилерҙан ун грамға яҡын героин тартып алынған
БР буйынса Эске эштәр министрлығының ойошҡан енәйәтселеккә ҡаршы көрәш бүлексәһе хеҙмәткәрҙәре ҡулаҡсаһыҙ иҫәпләшеү системаһы буйынса героин таратыуҙа ғәйепләнеүселәрҙе ҡулға алған. Бөрөнөң 19 йәшлек ике кешеһе сираттағы героин дозаһын йәшергән ваҡытта Өфөнөң Орджоникидзе районында тотолған. «Башинформ» агентлығына БР буйынса Эске эштәр министрлығының матбуғат хеҙмәтенән хәбәр итеүҙәренсә, оперативниктар наркодилерҙарҙың наркотиктар йәшерелгән урындар яҙылған блокнотын тартып алған. Исемлектә күрһәтелгән адрестар буйынса йөрөп, дөйөм алғанда ун грамм самаһы героин әйләнештән алынған. Был система буйынса “аҡ үлем” менән сауҙа итеүселәрҙе асыҡлауы еңел түгел. Һатыусы менән һатып алыусының бер ҡасан да осрашмауы төп ҡыйынлыҡ булып тора. Наркотик ҡулланыусылар аҡсаны һатыусы иҫәбенә күсерә, ә һуңғылары дозаның ҡайҙа йәшерелгәнен әйтә. Әммә бөгөнгө көндә бындай схема буйынса эш итеүселәрҙе тотоу өсөн хоҡуҡ һаҡсыларының тейешле белемдәре лә, мөмкинлектәре лә бар. Әлеге ваҡытта оперативниктар төркөмдөң башҡа ағзаларын эҙләй. Ҡулға алынғандарға ҡарата енәйәт эше асылған.


text:
Башҡортостанда нормалар ижад итеүҙең сифатын яңы кимәлгә күтәрәсәктәр
Башҡортостан Хөкүмәте «БР норматив-хоҡуҡи акттары тураһында» Башҡортостан Республикаһы Законына үҙгәрештәр индереү тураһында»ғы республика закон проектын раҫланы.
— 2014 йылдың 1 ғинуарынан алып эшҡыуарлыҡ һәм инвестиция эшмәкәрлеге мәсьәләләре буйынса норматив-хоҡуҡи акттары проекттарына, шулай уҡ Рәсәй Федерацияһы субъекттарында эшләп килгән норматив-хоҡуҡи акттарға ҡарата көйләү йоғонтоһон баһалау процедураларының мәжбүрилеге билдәләнде. Шуға бәйле «Башҡортостан Республикаһының норматив-хоҡуҡи акттары тураһында»ғы законына үҙгәрештәр индереү талап ителә, — тип аңлатты хөкүмәт ултырышында Башҡортостан Президенты Рөстәм Хәмитов.
Төбәк башлығы әйтеүенсә, уңайлы инвестиция һәм эшҡыуарлыҡ климатын тәьмин итеү, республика иҡтисадын үҫтереү өсөн нормалар ижад итеүҙең сифаты ҙур мәғәнәгә эйә.
— Уйланмаған һәм маҡсатҡа ярашһыҙ ҡарарҙарҙы айырыу, әле эшләп килгән һәм яңы ҡабул ителәсәк норматив акттарҙа административ ҡаршылыҡтарҙы бөтөрөү кәрәклеге бар, — тип билдәләне Рөстәм Хәмитов. — Был мөһим мәсьәләне хәл итеү өсөн көйләү йоғонтоһон баһалау механизмы бар.
Көйләү йоғонтоһон баһалау механизмы Көнбайыш Европа илдәрендә үткән быуаттың 70-се йылдарында уҡ тәжрибәгә индерелгән. Рәсәйҙә ул тик 2010 йылдан алып индерелә башланы.
Башҡортостан көйләү йоғонтоһон баһалау механизмы индереү буйынса илдең пилот төбәктәренең береһе һәм был эште ойоштороу буйынса Волга буйы федераль округында лидер булып тора.
Ултырышта билдәләнгәнсә, әлеге ваҡытта төбәктә бындай баһалауҙың процедура өлөшө үҙләштерелгән, кәрәкле норматив база ҡабул ителгән. Көйләү йоғонтоһон баһалау процедураларын индереү мәсьәләләре буйынса республика координация советы ойошторолған, Стратегик инициативалар агентлығы менән әүҙем үҙ-ара килешеп эш итеү яйға һалынған.
— Башҡортостанда көйләү йоғонтоһон баһалау институтын үҫтереү инвестиция һәм эшҡыуарлыҡ эшмәкәрлеге өсөн шарттарҙы яҡшыртыу өлөшөндә дәүләт сәйәсәтенең логик дауамы булып тора, — тип билдәләп үтте БР Хөкүмәте Премьер-министры урынбаҫары – БР иҡтисади үҫеш министры Евгений Маврин.
Уның әйтеүенсә, һуңғы өс йыл эсендә көйләү йоғонтоһон баһалау процедураһы норматив-хоҡуҡи акттарҙы әҙерләү һәм ҡабул итеү процесының айырып алғыһыҙ этабы булды. Көйләү йоғонтоһон баһалау институтын индереү һөҙөмтәһендә етерлек кимәлдә эшләнеп бөтөлмәгән ҡарарҙар өсөн ҡаршылыҡ яһалды.
Көйләү йоғонтоһон баһалауҙы мотлаҡ үткәреү тураһында нәтижә Рәсәй Хөкүмәтенең 2010 йылдың 15 майындағы ҡарары менән нығытылған. Һуңынан көйләү йоғонтоһон баһалау институты үҫешенең төп йүнәлештәре РФ Президентының «Дәүләт идаралағы системаһын камиллаштырыуҙың төп йүнәлештәре тураһында»ғы майҙағы Указында аныҡ итеп әйтелгән.
Һүҙ тәү сиратта көйләү йоғонтоһон баһалауҙың предмет өлкәһен (эшҡыуарлыҡ һәм инвестиция эшмәкәрлеге, таможня һәм һалым ҡануниәте) киңәйтеү, шулай уҡ 2014 йылдан алып илдең бөтә субъекттары өсөн көйләү йоғонтоһон баһалау системаһын мотлаҡ нығытыу тураһында бара. Урындағы үҙ идара органдары өсөн – 2015 йылдан алып.
— Көйләү йоғонтоһон баһалау – ул хоҡуҡи экпертиза ла, ведомство килешеүе лә һәм коррупцияға ҡаршы экспертиза ла түгел. Көйләү йоғонтоһон баһалауҙың маҡсаты – яңы административ ҡаршылыҡтарға юл ҡуймау, артыҡ сикләүҙәр, эшҡыуарҙарҙың йөкләмәләрен һәм сығымдарын, бюджет тотоноуҙарын булдырмау, — тип билдәләне Евгений Маврин.
Көйләү йоғонтоһон баһалау билдәле бер стандарттар буйынса башҡарыла һәм унда өсөнсө яҡтың да ҡатнашыуын фараз итә, йәғни эшҡыуарлыҡ һәм инвестиция берләшмәһен.
Көйләү йоғонтоһон баһалау тураһында һығымта яһау һәм уны, ҡарарҙар ҡабул итеүгә яуаплы булған, вазифалы кешегә йәки органға ҡарауға тапшырыу процедураһының һөҙөмтәһе булып тора, тип аңлатты вице-премьер.
Ыңғай һығымта проектҡа стандарт килешеү һәм раҫлау процедураларына старт бирә. Кире һығымта проекттың «йәшәйешен» тамамлай һәм бюджет аҡсаларын экономиялай һәм, әлбиттә, иҡтисадты артыҡ көйләүҙәрҙән һаҡлай.
Әлеге ваҡытта көйләү йоғонтоһон баһалау процедуралары Башҡортостан Республикаһының закон проекттары буйынса норматив нығытылмаған.
Шул арала көйләү йоғонтоһон баһалау системаһына республикала, әҙерләнә башлаған документтарҙың сифатын арттырыуға, дәүләт идаралығы сифатын арттырыуға бәйле, төплө ышаныс бағлайҙар.
— Тәҡдим ителгән закон проекты Башҡортостан Республикаһының норматив-хоҡуҡи акттары проекттарына ҡарата көйләү йоғонтоһон баһалау процедураһын беркетә, шул иҫәптән закондарға, шулай уҡ эшләп килгән норматив-хоҡуҡи акттары экспертизаларына ла, — тип хәбәр итте Евгений Маврин.
— Көйләү йоғонтоһон баһалау – ул заманса, эшлекле инструмент. Беҙҙең маҡсат һәм бурыс – иҡтисадты һауыҡтырыу, бизнес һәм дәүләттең заманса диалогын төҙөү, дәүләт идаралығы һөҙөмтәлелеген арттырыу һәм бизнесҡа властың ышанысын көсәйтеү өсөн уны ҡулланыу, — тип һыҙыҡ өҫтөнә алды үҙенең сығышында Евгений Маврин.


text:
Октябрҙә «Turkvision-2015» халыҡ-ара конкурсына төбәк һайлап алыу туры башланды
ӨФӨ, 2015 йыл, 13 октябрь. /«Башинформ» мәғлүмәт агентлығы, Ләйлә Аралбаева/.
Октябрҙә «Turkvision-2015» халыҡ-ара конкурсына төбәк һайлап алыу туры башланды. Конкурс 25 төрки телле илдәрҙән һәм автономияларҙан йырсыларҙы һәм эстрада коллективтарын берләштерә. Ярымфинал һәм финал 13-22 декабрҙә Истанбулда уҙа.
«Быйыл «Bala Turkvision» бәйгеһендә балалар ҙа ҡатнаша. Өфөлә ғаризалар ике йүнәлештә ҡабул ителә: 8 йәштән 14 йәшкәсә һәм 18 йәштән өлкәндәр. Һайлап алыу һөҙөмтәләре буйынса һигеҙ өлкән башҡарыусы һәм һигеҙ бала билдәләнәсәк», — тип хәбәр итте TNB телеканалының Башҡортостандағы рәсми вәкиле, республиканың атҡаҙанған сәнғәт эшмәкәре Айгөл Әхмәҙиева.
Республика музыканттарынан бер нисә ғариза килгән, улар араһында йәш йырсы Зөлхизә Илбәкова, «Әс-Сәләм» төркөмө бар. 11 ноябрҙә «Башҡортостан» дәүләт концерт залында «Turkvision-2015» төбәк этабының гала-концерты һәм финалы уҙа. Уны «Туған тел» телеканалы күрһәтәсәк.
Конкурста ҡатнашырға теләүселәр ғаризаларын 28 октябргә тиклем gulnaz@tugantel.tv электрон почтаһына ебәрә ала. Бәйләнеш өсөн телефон: 8-937-358-74-01.


text:
Фото:
Республика хәрби комиссариаттары көҙгө саҡырыу буйынса планды үтәне
Фото:
Башҡортостан хәрби комиссариаттары көҙгө саҡырыу буйынса планын үтәне. Был турала 26 ғинуарҙа БР хәрби комиссары вазифаһын башҡарыусы Илдар Баһауетдин хәрби хеҙмәткә саҡырыу йомғаҡтарына арналған матбуғат конференцияһында хәбәр итте.
— Рәсәй Федерацияһы Ҡораллы Көстәр Генераль штабының ғәскәрҙәрҙе комплектлау буйынса наряды тулы күләмдә һәм билдәләнгән ваҡытҡа үтәлде, — тине Илдар Баһауетдинов. – Хәрби хеҙмәткә Башҡортостандан 12 200 егет оҙатылды.
Уның һүҙҙәренә ҡарағанда, бөтөн призывниктар һәм хәрби хеҙмәткәрҙәр өс тапҡыр эҫе аш һәм хәрби форма менән тәьмин ителде.
БР хәрби комиссары вазифаһын башҡарыусы шулай уҡ, уҙған саҡырыу көсөргәнешлелеге яғынан иң ҡатмарлыһы булды, тип билдәләне.


text:
Башҡортостандың 29 районы ужым культураларын туҡландырыуҙы тамамланы
Башҡортостандың Благовар, Йылайыр, Мишкә һәм Нуриман райондары аграрийҙары үткән байрам көндәрендә ужым культураларын туҡландырыуҙы тамамланы. Благовар һәм Яңауыл райондарында күп йыллыҡ үләндәрҙе туҡландырыу эштәре лә тамамланған.
Дүрт көн эсендә төбәктә ужым культураларын туҡландырыу буйынса үҫеш — дүрт процент (11 мең гектар), күп йыллыҡ үләндәрҙе туҡландырыу буйынса үҫеш бер процент (ике мең гектар) тәшкил итте, тип хәбәр иттеләр БР Ауыл хужалығы министрлығының матбуғат хеҙмәтенән. Бындай түбән күрһәткестәр бөтә республика буйлап үткән ҡойма ямғырҙарға бәйле.
Бөгөнгө көндә ужым культуралары — 293 мең гектар майҙанда (планға ҡарата 88 процент), күп йыллыҡ үләндәр 119 мең гектар майҙанда (69 процент) туҡландырылған. Был эштәр, шул тәртиптә, 29 һәм 26 районда тамамланған.


text:
Торлаҡ-коммуналь хужалыҡты реформалаштырыуға булышлыҡ итеү фондына заявка бирелде
Башҡортостан Торлаҡ-коммуналь хужалыҡты реформалаштырыуға булышлыҡ итеү фонды финанс ярҙамы күрһәтеү лимитын арттырыу иҫәбенә финанс ярҙамы алыуға заявка бирҙе.
Дәүләт корпорацияһынан хәбәр итеүҙәренсә, финанс ярҙамы күрһәтеүгә Башҡортостандың ике заявкаһы ҡарауға ҡабул ителде: күп фатирлы йорттарға капиталь ремонт үткәреү һәм граждандарҙы авария хәлендәге торлаҡтан күсереү, шулай уҡ аҙ ҡатлы торлаҡ төҙөлөшөн үҫтереү иҫәбенә граждандарҙы авария хәлендәге торлаҡтан күсереү өсөн.
Башҡортостан Фонд средстволарынан 1,46 миллиард һум аҡса алырға планлаштыра. Шуның 870,99 миллион һумын республиканың 20 муниципаль берәмегендәге 231 күп фатирлы йортто капиталь ремонтлау төбәк адреслы программаһын финанслауға йүнәлтергә планлаштырыла. Тағы 478,85 миллион һум төбәктең 7 муниципаль берәмегендәге 54 авария хәлендәге йортонан граждандарҙы күсереү программаһын финанслауға йүнәлтеләсәк. Бынан тыш, 109,6 миллион һум республиканың 4 муниципаль берәмегендәге 17 авария хәлендәге йорттан граждандарҙы аҙ ҡатлы төҙөлөш йорттарына күсереүгә тотоноласаҡ. Күрһәтелгән программаларҙы тормошҡа ашырыу һөҙөмтәһендә 48148 кеше йәшәү шарттарын яҡшыртасаҡ.
2010 йылда Рәсәйҙең 16 субъектына, шул иҫәптән Башҡортостанға ла финанслау лимиттары арттырылды. Былар 2009 йылдың 31 декабренә тиклем Фонд средстволары иҫәбенә башта билдәләнгән финанс ярҙамы лимитының кәмендә 95 процентын алған һәм программаларҙы тулы күләмдә тормошҡа ашырған төбәктәр.
Торлаҡ-коммуналь хужалыҡты реформалаштырыуға булышлыҡ итеү фонды идараһы Башҡортостан заявкаһын бер ай эсендә ҡараясаҡ.


text:
Һуғыш ветерандары торлаҡ менән тәьмин ителә
— Бөгөн 2005 йылдың 1 мартына тиклем торлаҡ шарттарын яҡшыртыу буйынса иҫәпкә баҫҡан ветерандар тулыһынса тиерлек торлаҡ менән тәьмин ителде, — тине БР Хеҙмәт һәм халыҡты социаль яҡлау министрлығының йомғаҡлау коллегияһында вице-премьер Фидус Ямалетдинов. — Һуңғы өс эш ошо көндәрҙә тамамланасаҡ.
Бөйөк Ватан һуғышында Еңеүҙең 65 йыллығы менән бәйле, министрлыҡтың 2010 йылдағы өҫтөнлөклө бурыстарының береһе булып ветерандарҙы торлаҡ менән тәьмин итеү тора. 2005 йылдан 2009 йылға тиклемге осорҙа республикала 831 Бөйөк Ватан һуғышы ветераны торлаҡ менән тәьмин ителде, шуларҙан 499 кеше – федераль бюджет, 332-һе республика муниципаль райондары һәм ҡала округтары средстволары иҫәбенә. 2009 йылда ғына 429 кеше тәьмин ителде.
Быйыл ҡасан иҫәпкә баҫыуына ҡарамаҫтан, бөтә мохтаж ветерандарҙы торлаҡ менән тәьмин итеү бурысы ҡуйылды. 17 февралгә ҡарата Башҡортостанда бындай ветерандар 1436. Һуғыш инвалидтары айырым исемлеккә бүленде һәм улар беренсе сиратта тәьмин ителәсәк. Торлаҡ төҙөлөшө фонды ветерандар өсөн торлаҡ һайлауҙа ярҙам күрһәтә.
Бөйөк Ватан һуғышында ҡатнашыусыларҙы торлаҡ менән тәьмин итеүҙән тыш, министрлыҡ граждандарҙың башҡа категорияларын да торлаҡ менән тәьмин итеү буйынса эш алып бара. Һуңғы биш йылда, мәҫәлән, хәрби хәрәкәттәр ветерандары, инвалидтар һәм ғәрип балалар тәрбиәләгән ғаиләләр иҫәбенән 778 кеше торлаҡ менән тәьмин ителде.


text:
Башҡортостан Профсоюздары 2011 йылғы йәйге һауыҡтырыу кампанияһына әҙерләнә
Башҡортостан Профсоюздары 2011 йылғы йәйге һауыҡтырыу кампанияһына әҙерләнә. Балалар лагерҙарының яҙмышы профилле республика семинары сиктәрендә тикшерелде, унда профсоюздарҙан тыш республика министрлыҡтары һәм ведомстволары, шулай уҡ балалар лагерҙары директорҙары ҡатнашты.
БР Профсоюздар федерацияһы матбуғат үҙәге етәксеһе Эдуард Ҡусҡарбәковтың «Башинформ» агентлығына хәбәр итеүенсә, семинарҙа балалар һауыҡтырыу лагерҙарын һаҡлап ҡалыу проблемаһы, медицина тәьминәте, хеҙмәт һаҡлау, лагерҙарҙа хоҡуҡ боҙоуҙарҙы иҫкәртеү, шулай уҡ балалар ялы һәм һауыҡтырыуҙы ойоштороу өлкәһендә дәүләт сәйәсәте стратегияһы тикшерелде.
Хәтерегеҙгә төшөрәйек, 2010 йылда Рәсәйҙә балаларҙың йәйге ялын ойоштороу механизмы үҙгәрҙе. Был вәкәләттәр төбәктәргә тапшырылды һәм хәҙер балалар ялын ойоштороуға средстволарҙы төбәктәр үҙҙәре табырға тейеш.
Башҡортостанда 2010 йылда был маҡсатҡа республика ҡаҙнаһынан 748 миллион һум бүленде. Быйыл йәй балалар ялы һәм уларҙы һауыҡтырыуға дөйөм алғанда 1,239 миллиард һум самаһы тотоноу планлаштырыла. Аҡсаның төп өлөшө – 1,04 миллиард һумдан ашыу сумма – республика бюджетынан бүленәсәк. Федераль үҙәк –73 миллион, муниципалитеттар 125 миллион бирергә тейеш.


text:
Фото:
«Өфө» аэропортында VIP-модификациялы вертолеттың презентацияһы үтте
Фото:
Өфө аэропортында AgustaWestland инглиз-итальян компанияһының AW139 моделле вертолетының презентацияһы үтте. Ошондай винт ҡанатлы машиналарҙың береһе «Өфө» халыҡ-ара аэропортында файҙаланасаҡ: уны «ЮтЭйр» авиакомпанияһы һатып алырға ниәтләй.
Компания хеҙмәткәрҙәре —вертолет етештереүсе заводтың Рәсәйҙәге дистрибьюторы Евгений Окладников һәм Рәсәй Федерацияһындағы презентациялар буйынса төбәк менеджеры Альберто Понти — урындағы журналистар менән осрашып, уларҙы осоу барышында AW139 вертолетының үҙенсәлектәре менән танышырға мөмкинлек бирҙе. Репортерҙарҙың барыһы ла билдәләгән иң мөһим нәмә — ниндәй ҙә булһа шау-шыуҙың һәм вибрацияның булмауы, юғары кимәлдәге уңайлыҡ. Вертолет салонында үҙеңде ҡиммәтле лимузинда йәки хужаңдың кабинетында кеүек хис итәһең: күн тарттырылған креслолар, заманса панелдәр, аудио- һәм видео-системалар, кондиционер. Пассажирҙар менән пилоттарҙы аралап оҙонса түңәрәк иллюминаторлы стена ҡуйылған.
Евгений Окладников яңылығы менән уртаҡлашты: «Оборонпром» корпорацияһы менән AgustaWestland Рәсәйҙә AW139 вертолетын йыйып етештереү буйынса берлектәге предприятие ойоштороу тураһында килешеүгә ҡул ҡуйған. Ул йәнә Башҡортостандың Рәсәйҙең иҡтисади яҡтан үҫешкән төбәктәренең береһе булыуы, тәбиғәтенең матурлығы, ҡала һәм ауылдарҙың төҙөклөгө, республика халҡының алсаҡлығы хаҡында ла йылы һүҙҙәрен йәлләмәне.


text:
2012 йылдан алып Башҡортостан өҫтәп янғын һүндереү техникаһы һатып аласаҡ
Республика урмансылары алдағы дүрт йылда Силәбе трактор заводынан бульдозерҙар партияһын һатып алырға ниәтләй. Төбәккә был предприятиенан ағымдағы йылда ҡайтарылған ауыр махсус техника партияһы урман янғындарын һүндереүҙә үҙен отошло транспорт итеп күрһәткән, шуға күрә Силәбе трактор заводы менән хеҙмәттәшлекте дауам итергә ҡарар ителгән.
Хәтерегеҙгә төшөрәйек, Башҡортостанды урман янғындарын һүндереү техникаһы менән тәьмин итеүгә заводтар менән төҙөлгән контракттарҙың дөйөм суммаһы былтыр 112 млн һум тәшкил иткән. Был маҡсатҡа федераль һәм республика бюджеттарынан аҡса бүленгән (93 һәм 19 млн һум).
— Силәбе трактор заводының ауыр, күп функциялы махсус янғын һүндереү техникаһын өҫтәп поставкалау «2011-2015 йылдарға урмандарҙы янғындарҙан һаҡлау» республика айырым маҡсатлы программаһы сиктәрендә алып барыласаҡ. Әле ойошторолоусы өсөнсө типтағы ҙур янғын һүндереү-химия станцияларын ошо техника менән йыһазландырыу планлаштырыла. Әле республикабыҙҙа улар алтау. Урмандарҙы янғындарҙан һаҡлау программаһы сиктәрендә ҡайтарылырға тейешле ауыр техниканың теүәл иҫәбе әлегә билдәле түгел, — тип хәбәр итте «Башинформ» агентлығына БР Урман хужалығы министрлығының матбуғат секретары Айбулат Ғәйнуллин.
Белешмә өсөн. «2011-2015 йылдарға урмандарҙы янғындарҙан һаҡлау» республика айырым маҡсатлы программаһын ғәмәлгә ашырыу Башҡортостан урман хужалығының тотороҡло үҫешен тәьмин итергә, шулай уҡ төбәктең ағас эшкәртеү сәнәғәте үҫеше өсөн уңайлы шарттар булдырырға мөмкинлек бирәсәк. Дөйөм алғанда программа 808 млн һумдан ашыу суммаға финанслана.


text:
Ригала һабантуй байрамы үттеФото: Финат Ғәзизов
Ригала һабантуй байрамы үтте
Ригала һабантуй байрамы үттеФото: Финат Ғәзизов
Латвияның баш ҡалаһы Ригала Һабантуй-2013 байрамы үтте. Латвияның Милли-мәҙәни йәмғиәттәр ассоциацияһы биләмәһендә сараны «Иҙел» татар йәмғиәте менән берлектә «Латвия башҡорттары ҡоролтайы» яҡташтар берлеге ойошторҙо.
Сарала Латвия, Литва, Эстонияның татар һәм башҡорт диаспоралары вәкилдәре – йәмғеһе өс йөҙгә яҡын кеше ҡатнашты, тип хәбәр итте «Ригала Һабантуй-2013» байрамының ойоштороу комитеты рәйесе Финат Ғәзизов.
Байрамда күп йылдар дауамында Латвиялағы татар-башҡорт диаспораһының ижтимағи һәм мәҙәни тормошонда әүҙем ҡатнашҡан ун биш иң яҡшы яҡташ тәбрикләнде. Уларға татар һәм башҡорт мәҙәниәттәрен үҫтереүгә ҙур өлөш индергәндәре өсөн рәхмәт хаттары һәм почет грамоталары тапшырылды.
Йола буйынса, байрам программаһы сиктәрендә концерт номерҙары, спорт ярыштары, уйындар, конкурстар ойошторолдо. Һабантуйҙың иң популяр ярышы — милли көрәш бәйгеһендә 29 йәшлек Салауат Ғәлиханов еңеп сыҡты. Уның атаһы Илдар Ғәлиханов Башҡортостанда тыуған. Бына инде 40 йылдан ашыу ул ғаиләһе менән Ригала йәшәй. Салауат байрамдың төп призына һәм «Батыр» исеменә лайыҡ булды.


text:
Фото:
Өфө районы советы рәйесе һәм Якутияның Хангаласс улусы башлығы хеҙмәттәшлек тураһындағы килешеүгә ҡул ҡуйҙы
Фото:
14 августа Өфө районы хакимиәте йортонда Башҡортостан һәм Якутияның рәсми вәкилдәре хеҙмәттәшлек итеү тураһында килешеү төҙөнө. Документҡа БР Өфө районы советы рәйесе Илгиз Ахунов һәм Хангаласс улусы муниципаль берәмеге башлығы Юрий Зайцев ҡул ҡуйҙы.
Яҡтар ауыл хужалығы өлкәһендә артабан хеҙмәттәшлек итеү тураһында һөйләшеп килеште.
– Якутия Республикаһында халыҡтың яҡынса 70 проценты ауыл ерендә йәшәй. Әммә бөгөн төбәктә ауыл хужалығы өлкәһендә ҡулланылған технологиялар ярайһы уҡ иҫкергән. Атап әйткәндә, Башҡортостанда ҡулланылған ҡышҡы теплицалар беҙҙә ҙур ҡыҙыҡһыныу уятты. Якутиялағы климат шарттарын иҫәпкә алғанда, бындай технологияларҙы ҡулланыу мотлаҡ. Сөнки ҡыш көнө барлыҡ йәшелсәләр беҙгә Ҡытайҙан ебәрелә. Бындай продукцияның сифаты түбән һәм уны һаҡлау срогы бик ҡыҫҡа, — тип аңлатты Юрий Зайцев.
Ҡунаҡтар шулай уҡ Башҡортостанда етештерелгән һөт аҙыҡтары менән ҡыҙыҡһынды. Бынан тыш, Якутия вәкилдәре урындағы умартасылыҡты өйрәнеүгә айырыуса иғтибар бүлмәксе.
Үҙ сиратында, Илгиз Ахунов беҙҙең республика өсөн Якутия партнерҙарының тәжрибәһе ҡыҙыҡ булыуын билдәләне.
– Якутия Республикаһында өйөр йылҡысылығы әүҙем үҫтерелә. Башҡортостан хужалыҡтары өсөн был бик ҡыҙыҡлы булыр, тип уйлайым. Шулай уҡ хеҙмәттәшлек даирәһе артабан киңәйер, тип ышанам. Мәҫәлән, беҙ Хангаласс улусындағы муниципаль аппарат һәм социаль сәйәсәт ҡоролошо менән танышырға планлаштырабыҙ, — тине Илгиз Ахунов.
Визит сиктәрендә ҡунаҡтар шулай уҡ Стәрлетамаҡ районы предприятиеларына һәм хужалыҡтарына барасаҡ, Башҡортостан умартасылыҡ һәм апитерапия буйынса ғилми-тикшеренеү үҙәге эшмәкәрлеге менән танышасаҡ.


text:
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаныФото: Олег Яровиков | Видео: Мирон Доровских
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаны
Рөстәм Хәмитов Башҡортостан Дәүләт Йыйылышы – Ҡоролтайға йыллыҡ Мөрәжәғәтнамә менән сығыш яһаныФото: Олег Яровиков
ӨФӨ, 2015 йыл, 26 ноябрь. /«Башинформ» мәғлүмәт агентлығы, Александр Смирнов/.
26 ноябрҙә Башҡортостан Башлығы Рөстәм Хәмитов республика Дәүләт Йыйылышы – Ҡоролтайҙың 24-се ултырышында Башҡортостан Республикаһы Башлығының йыллыҡ Мөрәжәғәтнамәһе менән сығыш яһаны.
– Биш йыл элек ошо трибунанан парламент депутаттары алдында сығыш яһағанда яңы Хөкүмәт эшмәкәрлегенең төп өҫтөнлөктәрен билдәләнем. Атап әйткәндә, халыҡ өсөн эшләү, властың асыҡ һәм ғәҙел булыуы, республика граждандарының йәшәү сифатын күтәреү, – тине Рөстәм Хәмитов. – Ошо йылдар эсендә һеҙҙең менән байтаҡ эш башҡарҙыҡ. Республикала күп кенә өлкәләрҙә мөһим үҙгәртеп ҡороуҙар булды. Социаль сәйәсәтте тормошҡа ашырыу өсөн иҡтисади һәм финанс базаһын нығытыу, башҡа төбәктәрҙән һәм илдәрҙән инвесторҙар, партнерҙар йәлеп итеү буйынса дөйөм саралар ҡабул ителде.
Республика Башлығы Өфөлә уҙған ШОС һәм БРИКС саммиттарының әһәмиәтен билдәләне.
– Саммиттарҙы үткәреү буйынса етди һәм күп планлы эш яңы белем алырға, ҙур сараларҙы ойоштороу тәжрибәһен тупларға мөмкинлек бирҙе. Быларҙың барыһы ла үҙебеҙгә, көсөбөҙгә ышанысты арттырҙы. Беҙ ниндәй юғары һөҙөмтәләргә ирешергә мөмкин икәнлеген күрҙек, – тип билдәләне төбәк етәксеһе. – Хәҙер беҙгә алға барырға кәрәк.
Үҙенең Мөрәжәғәтнамәһендә Рөстәм Хәмитов инновациялы иҡтисад төҙөү, кеше капиталын нығытыу, лайыҡлы йәшәү кимәлен тәьмин итеү буйынса республика власы органдары эшенең өҫтөнлөктәрен билдәләне.
– Бөгөн республикала социаль-иҡтисади үҫештә билдәле бер баланс булдырылған. Артабан инвестицияларҙы үҫтереү, импортты алмаштырыуҙы киңәйтеү, грамоталы бюджет сәйәсәте, төп тармаҡтарҙа етештереү һөҙөмтәлелеген күтәреү хәлде яҡшыртыуға булышлыҡ итәсәк, – тип һыҙыҡ өҫтөнә алды Рөстәм Хәмитов. – Әлбиттә, проблемалар ҙа бар. Әммә беҙ уларҙа тәү сиратта үҫеш, иң яҡшы сифаттарҙы күрһәтеү мөмкинлеген күрәбеҙ. Бергәләп ҡуйылған маҡсаттарыбыҙға, яҡшы һөҙөмтәләргә өлгәшәсәкбеҙ.
Сығыштың тулы стенограммаһы республика Башлығының рәсми сайтында бирелгән.


text:
Өфөлә “Балалар – балаларға” хәйриә акцияһы үтте
Өфө ҡалаһы иппотерапия үҙәгендә “Балалар – балаларға” хәйриә акцияһы үтте. Уның ойоштороусылары – СПИД һәм зарарлы ауырыуҙар менән көрәшеү һәм профилактикалау үҙәге, Иппотерапия үҙәге, Бөтә Рәсәй инвалидтар йәмғиәтенең республика ойошмаһы “Башинтерконтракт” хәйриә ойошмаһы. Акция “Иртәгәһе көн өсөн” проекты сиктәрендә уҙғарылды.
Сара барышында мөмкинлектәре сикләнгән балаларҙың ижади эштәренән күргәҙмә ойошторолдо. Бынан тыш, ағасты соҡоп һырлау буйынса оҫталыҡ дәрестәре үткәрелде. “Берендей” ағастан ижад итеү студияһы етәксеһе Владимир Савельев һәм уның тәрбиәләнеүселәре ағас материалды эшкәртеүҙең яңы ысулдарын күрһәтте, соҡоп һырлауҙың тәүге этаптары менән таныштырҙы.


text:
Рөстәм Хәмитов Башҡортостан Хөкүмәтендә оператив кәңәшмә үткәрҙе
14 ғинуарҙа Башҡортостан Президенты Рөстәм Хәмитов БР Хөкүмәтенең яңы йылдағы тәүге оператив кәңәшмәһен үткәрҙе. Унда республика етәксеһе 2012 йылға йомғаҡ яһаны һәм ағымдағы йылға бурыстар билдәләне, тип хәбәр иттеләр төбәк башлығының матбуғат хеҙмәтенән.
Рөстәм Хәмитов демографик күрһәткестәргә туҡталды, улар Башҡортостанда социаль өлкәнең уңышлы үҫеше хаҡында һөйләй.
«2012 йылда Башҡортостанда 58,5 меңдән ашыу бала тыуған. 1991 йылдан алып был иң яшы күрһәткес», – тине Рөстәм Хәмитов.
Республика Президенты, 2011 йыл менән сағыштырмаса, сәнәғәт производствоһы үҫешен һәм тулайым төбәк продуктының ярайһы уҡ артыуын билдәләне.
«2012 йылдың 1 декабренә сәнәғәт производствоһы күләме 2011 йылға ҡарата 105,5 процент тәшкил итте. Был һандың тотош бер йылға 105-106 процент тирәһе булыуын күҙаллайбыҙ. Был насар күрһәткес түгел. Тулайым төбәк продукты, яҡынса иҫәпләүҙәр буйынса, 1 триллион һумдан ашыу тәшкил итәсәк», – тине Рөстәм Хәмитов.
2012 йыл уңыштары иҫәбендә Башҡортостандың инвестициялар йәлеп итеү ҡеүәһенең артыуы ла билдәләнде.
«Инвестициялар йәлеп итеү эшмәкәрлеге буйынса алдынғы төбәктәр иҫәбенә әлегә инмәйбеҙ, әммә тәүге унау исемлегенә ышаныслы инәбеҙ. Был насар түгел, сөнки ике йыл элек ни бары 30-40-сы урындарҙы биләй инек», – тине Рөстәм Хәмитов.
Башҡортостан Президенты һүҙҙәренсә, 2013 йыл республикала ҙур төҙөлөш эштәрен башлау йылына әүерелергә тейеш. Һүҙ бер нисә сәнәғәт предприятиеһы, ШОС һәм БРИКС саммиттарына объекттар, Паралимпия үҙәген төҙөү хаҡында бара.


text:
Башҡортостанда коррупцияға ҡаршы эшмәкәрлек программаһы раҫланды
Башҡортостанда коррупцияға ҡаршы тороу системаһын артабан үҫтереү маҡсатында, республика Президенты Рөстәм Хәмитов 2011–2013 йылдарға Башҡортостан Республикаһында коррупцияға ҡаршы эш итеү программаһын раҫлау тураһында Указға ҡул ҡуйҙы.
Башҡортостан Республикаһы Хөкүмәтенә программа сараларын ваҡытында тормошҡа ашырыуҙы тәьмин итеү бурысы ҡуйылды, ә республиканың муниципаль райондары һәм ҡала округтары хакимиәттәренә ошондай уҡ муниципаль программалар эшләргә һәм раҫларға тәҡдим ителде.
Программаның үтәлешенә контроль Башҡортостан Республикаһы Президенты ҡарамағындағы Коррупцияға ҡаршы эш итеү буйынса совет президиумына йөкмәтелде.
Программаның төп маҡсаттары — дәүләт власы органдары тарафынан үҙ функцияларын үтәгәндә һәм граждандарға, ойошмаларға дәүләт хеҙмәттәре күрһәткәндә коррупция кимәлен түбәнәйтеү; граждандар, йәмғиәт һәм дәүләттең законлы мәнфәғәттәрен һәм хоҡуҡтарын коррупция менән бәйле хәүефтән яҡлауҙы тәьмин итеү; коррупцияға ҡаршы ижтимағи аң һәм коррупцияға кире мөнәсәбәт булдырыу.
Программаның дөйөм бюджеты 1 миллион 140 мең һум тәшкил итәсәк.


text:
Иген культураларын химик утау төбәктә 43 процентҡа үтәлгән
Яҙғы иген культураларын химик утау Башҡортостанда 490 мең гектарҙан ашыу майҙанда уҙғарылған, ул пландан 43 процент тәшкил итә, тип хәбәр иттеләр республика Ауыл хужалығы министрлығының матбуғат хеҙмәтенән. Был эштә Стәрлетамаҡ районы беренсе булып тора, унда майҙандарҙың 71 проценттан ашыуы (33,3 мең гектар) эшкәртелгән. Шәкәр сөгөлдөрөн эшкәртеүҙе 22 райондан 19 район хужалыҡтары тамамлаған.
Шулай уҡ республика баҫыуҙарында майҙандарҙы ужым культураларына әҙерләү башланды. Бөгөнгө көнгә 86,6 мең гектар, йәғни пландың 30 проценты эшкәртелгән. Тулыһынса пар ерҙәре Асҡын, Бөрйән һәм Дәүләкән райондарында әҙерләнгән.


text:
Башҡортостандың төп бейеү коллективы юбилейын билдәләй
Фәйзи Ғәскәров исемендәге халыҡ бейеүҙәре дәүләт ансамбленә 70 йыл.
Ансамблдән хәбәр итеүҙәренсә, юбилейҙы көҙ көнө үткәрәсәктәр,
Табиптар әйтеүенсә, Башҡортостанда грипп эпидемияһы кәмеүгә бара. Тын юлдары сирҙәре менән быйлығы ҡыш күбеһенсә балалар сирләгәйне. Бәләбәй, Нефтекамалағы мәктәптәр ябылып, уҡыусылар ялға ебәрелде. Карантин ваҡыты яҡынса ике аҙнаға һуҙылды. Республиканың үҙәк өлөшөнән киҙеү хәҙер көнбайыш райондарға күсә. Һуңғы көндәрҙә Әлшәй, Ҡалтасыла ауырыуҙар һаны артыуы теркәлгән. Өфөлә ауырыуҙың иң киҫкен осоро үткән тиерлек. Киләһе аҙнанан сирлеләр һаны ныҡлап кәмергә тейеш.
Хәйбулла районында интернет кафены япҡандар. Республика прокуратураһынан белдереүҙәренсә, унда компьютер менән ҡомарлы уйындар ойоштороу, интернетҡа сғыу тыйылған. Интерком йәмғиәтенең интернет-кафеһы Аҡьяр ауылында урынлашҡан. Уның етәкселеге ҡомарлы уйындар ойоштороу тураһындағы ҡанунды боҙоуҙа ғәйепләнә.


text:
Башҡортостан Демократик йәштәр иттифағы 19 йыллығын байрам итте
20 октябрҙә Башҡортостан Демократик йәштәр иттифағы йәмәғәт ойошмаһы үҙенең 19 йыллығын билдәләне.
Тап ошо көндө 1990 йылда һуңғы XXXVII Башҡортостан өлкә комсомол конференцияһы ҡарары менән ВЛКСМ-дың төбәк бүлексәһе Башҡортостан Демократик йәштәр иттифағы (БДЙИ) итеп үҙгәртелә.
1996 йылдан БДЙИ Рәсәй Йәштәр Союзының республика ойошмаһы булып тора, ә 2007 йылдан Республика йәштәр хәрәкәте составына инә.
БР Йәштәр сәйәсәте, спорт һәм туризм министрлығынан хәбәр итеүҙәренсә, был ойошманың эше ижтимағи тормоштоң төрлө өлкәләрендә йәш кешенең һәр яҡлап үҫеше өсөн шарттар булдырыуға, уның потенциалын асыуға һәм ғәмәлгә ашырыуға, союз ағзаларының мәнфәғәттәрен һәм хоҡуҡтарын яҡлауға йүнәлтелгән.
Был Башҡортостандың күп һанлы йәштәр ойошмаларының береһе, уның составына 27 мең самаһы кеше инә. Әлеге ваҡытта Башҡортостан Демократик йәштәр иттифағы республика һәм федераль әһәмиәттәге, шул иҫәптән йәштәр сәйәсәте өлкәһендә лә, 16 программаны тормошҡа ашырыу буйынса эш алып бара.
Ойошма ағзалары булып уҡыусылар, студенттар, дәүләт структуралары һәм бизнес вәкилдәре тора.


text:
Башҡортостандың киң мәғлүмәт саралары вәкилдәре Волга буйы федераль округы Медиа-форумында ҡатнаша
Бөгөн Түбәнге Новгородта Волга буйы федераль округы Медиа-форумы үтә. Унда РФ Президентының Волга буйы федераль округындағы Тулы хоҡуҡлы вәкиле Григорий Рапота, алдынғы киң мәғлүмәт саралары вәкилдәре, мәғлүмәти һәм мәҙәни сәйәсәт өлкәһендәге эксперттар, Рәсәй Федерацияһының Йәмәғәт палатаһы ағзалары ҡатнаша.
Башҡортостандың Журналистар союзы рәйесе, «Йәшлек» гәзитенең баш мөхәррире Артур Дәүләтбәков, «Молодежная газета» баҫмаһының баш мөхәррире Ярослава Голобородько, шулай уҡ Башҡортостан Республикаһының һәм Рәсәй Федерацияһының Журналистар союзы һәм Яҙыусылар союзы ағзаһы, «Юлдаш» радиоканалының ижтимағи-сәйәси һәм нәфис тапшырыуҙар ижади берекмәһе етәксеһе Рәсүл Сәғитов сарала Башҡортостан исеменән сығыш яһай.
Электрон баҫмаларҙың һәм интернеттың Рәсәй йәмғиәтенә йоғонтоһо пленар ултырыштың төп темаһы булып тора.
Медиа-форумда «Социаль сәйәсәт: мәғлүмәттең яңы сифаты», «Милли-конфессиональ мөнәсәбәттәр, терроризмды һәм экстремизмды иҫкәртеү өлкәләрендә мәғлүмәт сәйәсәтен формалаштырыу» һәм башҡа секциялар эшләйәсәк.


text:
Ишембайҙа йәнә бер наркопритон юҡ ителде
Тыумышы менән Свердловск өлкәһенән булған эшһеҙ Ишембайҙа Стаханов урамындағы фатирын наркомандар өсөн йыйылыу урынына әйләндергән. Күршеләренең даими ялыуы, шау-шыу, фатирҙан килгән насар еҫ наркоконтроль хеҙмәткәрҙәрендә шик ҡалдырмай: бында бер нисә ай дауамында дезоморфин ҡулланыусылар йыйыла.
«Башинформ» агентлығына Рәсәй Федерацияһы Наркотиктар әйләнешен контроллек итеү федераль хеҙмәтенең БР буйынса идаралығының матбуғат хеҙмәте хеҙмәткәре Елена Скоринаның хәбәр итеүенсә, ағымдағы йылдың мартында ғына ошо норкопритонға даими килеүсе, наркотиктан иҫергән ике кеше — Нижневартовскиҙан водитель һәм Ишембайҙан бер эшһеҙ тотолған.
Фатирҙа тикшереү барышында, хужанан тыш, йәнә өс кеше — ике йәш егет һәм урлау, талау өсөн бер нисә тапҡыр хөкөм ителеп өлгөргән 25 йәшлек эшһеҙ ҡатын да булған. Наркополицейскийҙар менән туҡтауһыҙ дезоморфин етештереү өсөн бар кәрәкле ҡулайламалар, шулай уҡ ҡулланылған шприцтар табылған.
Ишембайҙа был йыл башынан алып юҡ ителгән дүртенсе притон.


text:
Рөстәм Хәмитов: «Башҡортостан Президенты вазифаһын икенсе төрлө атауҙа бер ниндәй сенсация юҡ»
Башҡортостан Президенты БР Конституция судының субъект етәксеһе вазифаһы атамаһын үҙгәртеүгә ҡарата инициативаһына үҙ фекерен белдерҙе.
— Үткән биш-ун йыл эсендә республика Конституцияһына ярайһы уҡ күп үҙгәрештәр индерелде. Ҡайһы бер бүлектәр һәм положениелар үҙ көсөн юғалтты. Шуға бәйле Конституцияны ярашлы рәүешкә килтерергә кәрәк ине, — тине Рөстәм Хәмитов.
Республика Президенты фекеренсә, тәҡдим ителгән үҙгәрештәр төбәктә конституция процесының үҫешенә бәйләнгән.
— Һис шикһеҙ, парламентҡа закондар сығарыу инициативаһы индереү, кешеләрҙең йәмәғәт тормошонда ҡатнашыу мөмкинлектәре яғынан граждандар йәмғиәтенең роле үҫешә. Конституция суды бындай үҙгәрештәрҙе Дәүләт Йыйылышына тәҡдим итеүҙе кәрәкле тип иҫәпләне, — тип һыҙыҡ өҫтөнә алды Рөстәм Хәмитов.
Төбәк етәксеһе әйтеүенсә, республика Дәүләт Йыйылышында тикшерерлек закондар сығарыу инициативаһы индереүгә федераль ҡануниәттең үҙгәреүе лә ярайһы уҡ етди сәбәп булып торҙо.
— Республика башлыҡтарын президент тип түгел, ә икенсе төрлө атау тураһында закон ҡабул ителгәс, республиканың Конституция суды, бындай закондың булыуын иғтибарға алып, республиканың иң юғары вазифалы кешеһен «президент» тип атауҙан туҡтарға һәм 2015 йылдың 1 ғинуарынан был вазифаны «Глава Республики Башкортостан» тип атарға тәҡдим итте — тип билдәләне Рөстәм Хәмитов. — Башҡортса атамаһына килгәндә, әле фекер алышырға кәрәк буласаҡ. Белеүемсә, һуңғы ҡарарға киленмәгән әле. Варианттар бар, уларҙы барыһын да тикшерергә кәрәк. Депутаттар ниндәйҙер ҡарар ҡабул итер, моғайын. Бында бер ниндәй ҙә сенсация юҡ. Был ҡәҙимге процесс. Бер яҡтан, ул техник мәсьәлә, ә икенсе яҡтан –Конституцияны федераль ҡануниткә тап килтереү.


text:
Ульяновскиҙа һәләк булған хәрби хеҙмәткәрҙәр ғаиләләренә ярҙам күрһәтергә ҡушылды
23 ноябрҙә Ульяновскиҙағы хәрби арсенал территорияһында боеприпастар шартлау һөҙөмтәһендә 8 кеше һәләк булды һәм икәүһе яраланды. Һәләк булыусылар араһында Башҡортостандан дүрт хәрби хеҙмәткәр. Һәләк булыусылар һәм яраланыусылар Шишмә районының Алкин-2 ҡасабаһында урынлашҡан 63494-се хәрби часында хеҙмәт иткән.
Башҡортостан Республикаһы Президенты Мортаза Рәхимов шартлауҙа һәләк булған Башҡортостанда тыуып үҫкән дүрт һалдаттың кәүҙәһен республикаға алып ҡайтыу буйынса бөтә кәрәкле саралар күрергә ҡушты.
Шулай уҡ республика Президенты ҡушыуы буйынса һәләк булған һәм яраланған хәрби хеҙмәткәрҙәрҙең ғаиләләренә матди ярҙам күрһәтеләсәк.


text:
2010 йылда «7 нозология» программаһын финанслау миллиард һумдан ашасаҡ
«7 нозология» программаһы сиктәрендә Башҡортостанға ярты йылға иҫәпләнгән 572,3 млн.һумлыҡ дарыуҙар ҡайтарылды. Граждандарға 127,4 млн. һум суммаға препараттар бирелгән. Рецептың уртаса хаҡы 60 мең һум тәшкил иткән. 1102 кеше дарыуҙар менән тәьмин ителгән. Март башына ошондай мәғлүмәт бирә БР Һаулыҡ һаҡлау министрлығы.
Иҫегеҙгә төшөрәбеҙ, ҙур суммалар сарыф итеүҙе талап иткән ете нозология буйынса ауырыуҙарға тәғәйенләнгән дарыу сараларын үҙәкләштереп һатып алыуҙы РФ Социаль үҫеш министрлығы башҡара. Башҡортостанға был дарыуҙар төбәк Һаулыҡ һаҡлау министрлығы заявкаһы буйынса килтерелә. Был программа нигеҙендә гемофилия, муковисцидоз, гипофизар нанизм, Гоше ауырыуы, лимфа, ҡан эшләнеше һәм уларға оҡшаш туҡымаларҙа барлыҡҡа килгән яман формалағы күҙәнәктәрҙән, тарҡау склероздан йонсоған сирлеләрҙе, шулай уҡ орган һәм (йәки) туҡыманы күсереп ултыртҡандан һуң кешеләрҙе дарыу менән тәьмин итеү ҡаралған. 2009 йыл аҙағындағы мәғлүмәттәр буйынса, 7 нозология буйынса сирлеләрҙең федераль регистрына 1739 кеше индерелгән.
БР Һаулыҡ һаҡлау министрлығынан хәбәр итеүҙәренсә, 2009 йылда «7 нозология» программаһы нигеҙендә препараттар менән тәьмин итеү буйынса республикаға 1055,7 млн. һумлыҡ препараттар ҡайтарылған. Халыҡҡа 1169,7 миллион һум суммалыҡ дарыу саралары таратылған. 1143 кеше дарыу менән тәьмин ителгән, рецептың уртаса хаҡы 67,4 мең һум тәшкил иткән. 2007 йылдан алып кисектерелгән ваҡыт менән тәьмин ителгән бер рецепт та теркәлмәгән.
БР Һаулыҡ һаҡлау министрлығынан хәбәр итеүҙәренсә, 2010 йылда дарыу сараларын ҡайтарыуға сумма 200 миллион һумға арттырыласаҡ.


text:
Мәләүез районында Иппотерапия үҙәге асылаФото: Олег Яровиков
Мәләүез районында Иппотерапия үҙәге асыла
Мәләүез районында Иппотерапия үҙәге асылаФото: Олег Яровиков
ӨФӨ, 2016 йыл, 11 август. /«Башинформ» мәғлүмәт агентлығы, Александр Смирнов/.
Башҡортостан Башлығы Рөстәм Хәмитов Мәләүез районына эш сәфәре барышында Ҡаран ауылында «Толпар» ат спорты комплексында булды. Комплекс 1976 йылдан эшләй.
Бөгөн бында 99 йылҡы, шулай уҡ ете шәхси ат аҫрала. Комплекс биләмәһендә өс ат һарайы, манеж, спорт залы, административ корпус, манежға төкәтмә һәм ҡаҙанлыҡ бинаһы урынлашҡан.
Ун бер түңәрәк-секцияларҙа 100-гә яҡын бала шөғөлләнә, сит илдәрҙән һәм Рәсәйҙең башҡа ҡалаларынан да килеүселәр бар. СССР-ҙа тәүгә ойошторолған пони-клуб үҫешә. «Толпар» спортсылары ил, республика һәм район кимәлендәге ярыштарҙа даими ҡатнаша һәм призлы урындар яулай. Республика Башлығы тренерҙар һәм балалар менән аралашты, комплексты үҫтереү мөмкинлектәрен тикшерҙе.
Бында һаулыҡ мөмкинлектәре сикләнгән балалар өсөн адаптив төркөм эшләй, тип хәбәр итте «Толпар» ат спорты комплексы директоры Михаил Разорёнов. Рөстәм Хәмитов комплекста Иппотерапия үҙәген асырға тәҡдим итте. Белгестәр әйтеүенсә, уның уңышлы эшләүе өсөн медицина кабинетын, ял бүлмәләрен йыһазландырырға, ҙур булмаған манеж төҙөргә кәрәк.
Ат спорты комплексы капиталь ремонтҡа мохтаж, тип билдәләне Михаил Разорёнов. Республика Башлығы «Толпар» ат спорты комплексы етәкселегенән вольтижировка (ат спортының олимпия төрө) буйынса өҫтәмә бүлексә һәм Иппотерапия үҙәген асыуҙы иҫәпкә алып, реконструкция буйынса комплекслы тәҡдимдәр әҙерләүҙәрен һораны.
Бынан тыш, республика Башлығы фекеренсә, мәктәптәрҙә аттар менән факультатив дәрестәр индерергә кәрәк.
– Республикабыҙ илдә йылҡы һаны буйынса алдынғы урындарҙы биләй. Әммә аттар киң таралыш алмаған, – тине Рөстәм Хәмитов. – Бөгөн бер ҡасан да ат күрмәгән балалар күп. Ошо ҡыҙыҡһыныуҙы арттырыу, тыуған төйәккә, тәбиғәткә һөйөү тәрбиәләү мөһим.
Районға эш сәфәре барышында Рөстәм Хәмитов «Ликом» яуаплылығы сикләнгән йәмғиәтендә, Тамъян ауылындағы яңы төҙөлгән «Дуҫлыҡ» балалар баҡсаһында ла булды.


text:
Төбәктең Үҙәк һайлау комиссияһы тауыш биреүгә яҡынса йомғаҡ яһаны
Яҡынса мәғлүмәттәр буйынса, Башҡортостанда муниципаль һайлауҙарҙа 1 252 446 кеше ҡатнашты, тип хәбәр иттеләр республиканың Үҙәк һайлау комиссияһынан. Был тауыш биреү өсөн исемлектәргә индерелгән барлыҡ һайлаусыларҙың 77,2 процентын тәшкил итә.
Тәтешле, Йәрмәкәй, Баҡалы, Илеш, Саҡмағош, Федоровка, Благовар, Нуриман, Ауырғазы райондары һайлаусылары айырыуса әүҙемлек күрһәткән. Уларҙа һайлаусыларҙың 90 проценты тауыш биргән.
Башҡортостан Республикаһының урындағы үҙидара органдарына һайлауҙарҙы 54 территориаль һайлау комиссияһы, шулай уҡ улар менән булдырылған 2753 участка комиссияһы үткәргән. Йәмғеһе 1115 мандат алмаштырылған.
Рәсәйҙең Үҙәк һайлау комиссияһы ҡарары буйынса, республиканың 108 һайлау участкаһында һайлау бюллетендәрен эшкәртеү комплекстары ҡулланылған.
Иҫегеҙгә төшөрәбеҙ, Башҡортостанда 14 октябрҙә – Берҙәм тауыш биреү көнөндә 54 муниципаль район Советтарына депутаттар һайланды. Бынан тыш, ҡайһы бер ауыл биләмәләре Советтарына депутатлыҡҡа төп һәм өҫтәмә һайлауҙар, Дүртөйлө ҡалаһы ҡала биләмәһе Советына депутатлыҡҡа һайлауҙар, Туймазы ҡалаһы ҡала биләмәһе Советына депутатлыҡҡа өҫтәмә һайлауҙар үтте. Барлыҡ һайлауҙар мажоритар система буйынса үткәрелде. Сөнки ҡатнаш система (бер мандатлы округтар һәм партия исемлектәре) буйынса һайлауҙар составында 20-нән ашыу депутат булған вәкәләтле органдар өсөн ҡаралған. Әлеге муниципаль һайлауҙарҙа иһә составында 20-нән кәмерәк депутат булған Советтар һайланды.


text:
ОКАТО
ОКАТО́ коды, ОКАТО́ һаны (урыҫ. Общероссийский классификатор административно-территориальных объектов һүҙҙәренән ҡыҫҡартма) — Рәсәй Федерацияһының барлыҡ төбәктәре һәм тораҡ пункттарының дөйөм төркөмләүсе исемлеге; статистика һәм иҡтисад кеүек өлкәләрҙә мәғлүмәтте ышаныслы, сағыштырырлыҡ һәм автоматик рәүештә эшкәртеү өсөн булдырылған.
Иҫәп-теркәү берәмектәре[үҙгәртергә | вики-тексты үҙгәртергә]
ОКАТО исемлегенә түбәндәге теркәү административ бүленеш берәмектәре инә:
- республикалар
- крайҙар
- өлкәләр
- Федераль әһәмиәткә эйә булған ҡалалар
- автономлы өлкәләр
- автономлы округтар
- райондар
- ҡалалар
- ҡала райондары һәм округтары
- ҡала тибындағы ҡасабалар
- ауыл советтары
- ауыл тораҡ пункттары (ауылдар, ҡасабалар, утарҙар, станицалар һ.б.)
Административ бүленеш берәмектәре исемлектә иерархия рәүешендә төркөмләнә.
Берәмектәренең барыһы ла административ бүленеш буйынса төркөмдәргә бүленә; был төркөмдәр административ буйһоноу буйынса өс классификация кимәленә ҡарай. Билдәле кимәлгә ингән һәр берәмек үрге кимәлгә ҡараған ярашлы берәмеккә туранан-тура буйһона.
Классификацияның беренсе кимәленә федерал әһәмиәткә эйә булған берәмектәр ҡарай:
- республикалар
- крайҙар
- өлкәләр
- Федераль әһәмиәткә эйә булған ҡалалар
- автономлы өлкәләр
- * Рәсәй Федерацияһы составына ингән автономлы округтар.
Икенсе кимәлгә түбәндәгеләр ҡарай:
- край йәиһә өлкә составына ингән автономлы округтар
- Республика, край, өлкә, автономлы өлкә, Рәсәй Федерацияһы составына ингән автономлы округ райондары; ҡала-эсе райондары, Федераль әһәмиәткә эйә булған ҡала округтары
- республика, край, өлкәлргә буйһонған ҡалалар һәм ҡасабалар.
Өсөнсө кимәлгә түбәндәгеләр ҡарай:
- республика, край, өлкәләргә буйһонған ҡалаларҙың эске райондары һәм округтары
- районға буйһонған ҡалалар
- районға буйһонған ҡала тибындағы ҡасабалар
- ауыл советтары.
Ауыл тораҡ пункттары өсөнсө кимәл берәмектәре эсендә танытыла.
ОКАТО һаны төҙөлөшө миҫалы[үҙгәртергә | вики-тексты үҙгәртергә]
Миҫал өсөн, Учалы районының Ҡарт Муйнаҡ ауылының ОКАТО һаны — 80 253 884 004. Был һан ошондай өлөштәрҙән төҙөлгән:
- 80 (1-се һәм 2-се һан урыны) — Башҡортостан республикаһы;
- 2 (3-сө урын) — «район» билдәһе (классификацияның өсөнсө кимәле) — бынан һуң район тураһында мәғлүмәт бирелә;
- 53 (4-се һәм 5-се урын) — Учалы районы коды;
- 8 (6-сы урын) — «ауыл советы» билдәһе — бынан һуң ауыл советы тураһында мәғлүмәт бирелә;
- 84 (7-се һәм 8-се урын) — Туңғатар ауыл советы коды;
- 004 (9-сы, 10-сы һәм 11-се урын) — Ҡарт Муйнаҡ ауылын танытҡан код.
Һылтанмалар[үҙгәртергә | вики-тексты үҙгәртергә]
- «Территориальное устройство России» сайтында ОКАТО тураһында мәғлүмәт
- ОКАТО СИРИУС НТ сайты — Интернетта ОКАТО һанын белеү өсөн.
- ОКАТО Адрес буйынса ОКАТО һанын белеү хеҙмәте.


text:
Фото:
Аҡ бөркөт – Тирә-яҡ мөхитте һаҡлау йылы символы
Фото:
Башҡортостандың Тәбиғәттән файҙаланыу һәм экология министрлығы Тирә-яҡ мөхитте һаҡлау йылының иң яҡшы эблемаһы һәм девизы проектына конкурсҡа йомғаҡ яһаны.
— Атҡаҙанған матбуғат һәм киң мәғлүмәт хеҙмәткәре, Рәсәй һәм Башҡортостан Журналистар союзы ағзаһы, «Башҡортостан» гәзитенең художество мөхәррире Нәсих Хәлисовтың эше иң яҡшыһы тип табылды. Эмблемала күккә ынтылған аҡ бөркөт төшөрөлгән, — тип һөйләне БР Тәбиғәттән файҙаланыу һәм экология министрлығының матбуғат секретары Нина Никандрова.
Нәсих Хәлисов хәбәр итеүенсә, эмблемала бөркөт осраҡлы ғына төшөрөлмәгән.
— Бөркөттәр йәшәү урыны итеп экологик яҡтан таҙа төбәктәрҙе генә һайлай. Эмблема фоны – тамсы. Ул республикабыҙ флагын символлаштырған өс төҫтән тора, — тип билдәләне еңеүсе.
Тирә-яҡ мөхите һаҡлау йылының иң яҡшы девизы түбәндәгесә яңғырай: «Иртәгәһе көнөбөҙҙө һаҡлайыҡ!» Уның авторы — Бөтә Рәсәй инвалидтар йәмғиәтенең Башҡортостан төбәк бүлексәһе.


text: Бәғзе бер кеше изге уй-ниәттә, халҡы мәнфәғәтен ҡайғыртып, айырыуса мөһим эш башҡара ла, барсабыҙҙың иғтибарын яулап, тарихҡа инә. Эйе, әгәр ҙә башҡарған эшең менән ихтирам яуланыңмы, һин быуаттар дауамында телгә алынасаҡһың тигән һүҙ. Миңә, һигеҙенсе тиҫтәне ваҡлаған ир-уҙаманға, Екатерина Икенсе һалдырған, урындағы халыҡ әйтмешләй, Әбей батша юлынан миҙгелдең төрлө ваҡыттарында әллә нисә мәртәбә үтергә тура килгәндер. Ташкүпер тирәһендә авария барлыҡҡа килеп, түңкәрелеп ятҡан машиналарҙы ла күрергә, Казарма тауында апрель айында тайғаҡ юлдан күтәрелә алмай, тығын барлыҡҡа килтергәндәрҙе, әллә нисә сәғәт дауамында транспортты һөйрәтеп сығарыуҙарын көтөп алырға ла тура килгеләне.


text:
Яңауыл башҡорттары ҡоролтайы үтте
Республикала өсөнсө Бөтәдонъя башҡорттары ҡоролтайына әҙерлек дауам итә. Яңауыл ҡалаһында ла төбәк башҡорттары үҙ йыйынын үткәрҙе. Сығыш яһаусылар билдәләүенсә, һуңғы йылдарҙа төбәктә башҡарма комитет ағзалары тарафынан бик күп эштәр башҡарылған.
Уларҙың телен, йолаларын һәм ғөрөф-ғәҙәттәрен һаҡлау һәм үҫтереү йәһәтенән төбәктә бик күп эштәр башҡарыла. Конференцияла сығыш яһаусылар билдәләүенсә, ҙур йыйынға заман менән бергә атлаған делегаттар һайланырға тейеш. Шуға ла Яңауылдар өсөнсө ҡоролтайға делегаттарҙың утыҙ процент самаһын йәштәр араһынан һайлауға өҫтөнлөк бирҙе.
Райондың ауыл биләмәләрендә әле ике тиҫтәгә яҡын ҡоролтай эшләп килә. Был ойошмаларға тарихын, телен һәм тыуған ерен һөйгән, шулай уҡ халыҡ араһында абруй ҡаҙанған ил уҙамандары етәкселек итәрайон башҡорттары ҡоролтайы рәйесе Рафаил Яхин.
Конференцияла ҡатнашыусылар башҡорт мәҙәниәте, теле һәм халҡы яҙмышы тураһында ла етди фекер алышты. Яңауылдар милләтте бергә туплаған оло йыйынды ҙур түҙемһеҙлек менән көтә. Бөтә донъя башҡорттарының өсөнсө ҡоролтайында Яңауыл районынан 10 делегат ҡатнашасаҡ.
Конференцияла сығыш яһаусылар билдәләүенсә, ҡоролтай башҡорттарҙы бер көскә туплау һәм берләштереү, киләһе йылдарға уй-ниәттәр ҡороу һәм башҡа йүнәлештәге мәсьәләләрҙе хәл итеү йәһәтенән ифрат оло әһәмиәткә эйә.


text:
Архитекторҙар йортонда 2009 йылдың иң яҡшы проектын һайлаясаҡтар
Өфөлә «2009 йылдың иң яҡшы проекты» республика күргәҙмә-конкурсы үтәсәк.
Экспозиция Өфөнөң Архитекторҙар йортонда (Пархоменко урамы, 101/1) асыласаҡ. Килеүселәр өсөн ул 17 февралдән 27-һенә тиклем асыҡ буласаҡ. Инеү ирекле.
Архитекторҙар йортонан хәбәр итеүҙәренсә, иң яҡшы проекттар ете номинацияла –архитектура һәм ҡала төҙөлөшө проекттарының төрлө йүнәлештәре буйынса – билдәләнәсәк. Конкурс комиссияһы шулай уҡ 2009 йылдың иң яҡшы бер проектын һайлап аласаҡ.
Күргәҙмәлә архитекторҙарҙың, ижади коллективтарҙың, проект ойошмаларының, юғары уҡыу йорттары һәм төҙөлөш колледжы студенттарының 60-тан ашыу эше ҡуйылған.
Конкурсҡа йомғаҡ 27 февралдә яһаласаҡ. Еңеүселәрҙе дипломдар менән бүләкләйәсәктәр. 2009 йылдың иң яҡшы проекты авторына күсмә приз – гәлсәр шар тапшырасаҡтар.


text:
Башҡортостанда Ватан Геройҙары көнө уңайынан саралар уҙғарыла Фото: Олег Яровиков
Башҡортостанда Ватан Геройҙары көнө уңайынан саралар уҙғарыла
Башҡортостанда Ватан Геройҙары көнө уңайынан саралар уҙғарыла Фото: Олег Яровиков
ӨФӨ, 2015 йыл, 8 декабрь. /«Башинформ» мәғлүмәт агентлығы, Әлим Фәйезов/.
Башҡортостанда Ватан Геройҙары көнөнә арналған байрам саралары уҙғарыла. 9 декабрҙә Туймазы районы хакимиәтенең йәштәр сәйәсәте, спорт һәм туризм буйынса бүлеге ошо иҫтәлекле датаға бағышланған «Һәр ваҡыт иҫтә тоторға!» социаль акцияһын ойоштора. Туймазы ҡалаһында һәм ҡасабаларҙа студенттар һәм уҡыусылар районда тыуып үҫкән Советтар Союзы Геройҙары, Бөйөк Ватан һуғышында ҡатнашыусылар тураһында мәғлүмәттәр яҙылған листовкалар, өс мөйөшлө хаттар таратасаҡ.
Уҡыу йорттарында Бөйөк Ватан һуғышы ветерандары, хеҙмәт, хәрби хәрәкәттәр һәм хәрби хеҙмәт ветерандары ҡатнашлығында балалар һәм йәштәр акциялары уҙғарыла. Мәҙәниәт учреждениелары тематик кисәләр һәм концерттар үткәрәсәк.
Райондың бөтә ауыл биләмәләрендә лә тантаналы саралар ойошторола. Был көндә һәләк булған яугирҙәрҙең һәйкәлдәренә сәскәләр һалынасаҡ, тип хәбәр иттеләр муниципалитет хакимиәтендә.


text:
Өфөлә ГЛОНАСС системаһының төбәк үҙәге булдырылаФото: Олег Яровиков
Өфөлә ГЛОНАСС системаһының төбәк үҙәге булдырыла
Өфөлә ГЛОНАСС системаһының төбәк үҙәге булдырылаФото: Олег Яровиков
ӨФӨ, 2016 йыл, 3 июнь. /«Башинформ» мәғлүмәт агентлығы, Александр Смирнов/.
Өфөлә ГЛОНАСС системаһының төбәк үҙәген асыу ҡарала. Был хаҡта «Рәсәй йыһан системалары» акционерҙар йәмғиәтенең генераль директоры урынбаҫары Анатолий Перминов Башҡортостан Башлығы Рөстәм Хәмитов менән осрашыуҙа белдерҙе.
– Әлеге ваҡытта беҙ ГЛОНАСС системаһы буйынса федераль селтәр операторы инфраструктураһын булдырыу буйынса тәжрибә-конструктор эшен хәл итәбеҙ, ул быйыл тамамлана, – тине Анатолий Перминов. – Илдең үҙәк өлөшөндә лә төбәк үҙәктәрен асырға кәрәк. Шуларҙың береһен Өфөлә, икенсеһен Новосибирскиҙа ойошторорға тәҡдим итәбеҙ.
Өфөлә «Рәсәй йыһан системалары» акционерҙар йәмғиәтенең генераль директоры урынбаҫары Рәсәй субъекттарында ГЛОНАСС системаһын үҫтереү мөмкинлектәренә арналған төбәк форумында ҡатнаша. Республика етәксеһе менән әңгәмәлә ул Башҡортостан ГЛОНАСС системаһын индереү йәһәтенән башҡа төбәктәрҙән алға китеүен билдәләне.
«Транспорт навигация үҙәге»нең эше «Рәсәй йыһан системалары» акционерҙар йәмғиәте генераль директоры урынбаҫарының ыңғай баһаһын алды.
– Хөкүмәт етәкселегендә навиагация үҙәге менән даими рәүештә эшләйбеҙ. Һуңғы ике йылда ғына килем 70 миллион һум самаһы тәшкил итте. Бер төбәктә лә бындай хәл күҙәтелмәй тиерлек. Ниһайәт, был эш, зыяндан башҡа, табыш та килтерә. Был – яҡшы һөҙөмтә, – тип хәбәр итте Анатолий Перминов. – Бөгөн республика етәксеһе сәсеү кампанияһы барышында комбайндарҙа, тракторҙарҙа навигация приборҙарының нисек эшләүенә аныҡ миҫалдар килтерҙе. Бөтә ерҙә лә яғыулыҡҡа контроль һәм мониторинг ҡуйылған. Бер кем дә урлашмай, бензин, дизель яғыулығын ҡойоу бөтөнләй юҡ. Шуға күрә республика ошо йәһәттән лайыҡлы күренә.


text:
“Башҡортостандың йәш урмансылары”ойошмаһы съезы үтә
Бөгөн Башҡорт дәүләт аграр университетында ”Башҡортостандың йәш урмансылары” Республика йәштәр йәмәғәт ойошмаһының ойоштороу съезы үтә.
БР Урман хужалығы министрлығының матбуғат хеҙмәтенән хәбәр итеүҙәренсә, берекмәнең бурысы – урман хужалығы менән бәйле профессияларҙы популярлаштырыу, балаларҙы республика урмандарын тергеҙеү, тәрбиәләү, һаҡлау һәм яҡлау буйынса эшкә ылыҡтырыу. Йәмәғәт ойошмаһы мәктәп лесничестволары менән бәйләнеш урынлаштырасаҡ – улар Башҡортостанда 218 иҫәпләнә һәм уларҙа 10 меңгә яҡын бала уҡый.
БР Урман хужалығы министрлығы яңы ойошма төҙөү инициативаһын хупланы һәм уға булышлыҡ күрһәтергә әҙер.


text:
700-гә яҡын халыҡ-ара күҙәтеүсе Рәсәйҙә үтәсәк Президент һайлауҙарына саҡырылды
РФ Үҙәк һайлау комиссияһы 700-гә яҡын халыҡ-ара күҙәтеүсене Рәсәйҙә март айында үтәсәк Президент һайлауҙарына саҡырҙы, был 2008 йылдағына ҡарағанда ике тапҡырға күберәк, тип хәбәр итә РИА Новости.
РФ Үҙәк һайлау комиссияһы рәйесе Владимир Чуров һүҙҙәренсә, Рәсәй Үҙәк һайлау комиссияһы дөйөм алғанда 698 халыҡ-ара һайлаусыны саҡырған. Европала именлек һәм хеҙмәттәшлек ойошмаһының Демократик институттар һәм кеше хоҡуҡтары бюроһынан – 200 кеше, Бойондороҡһоҙ Дәүләттәр Берләшмәһенән, шул иҫәптән Бойондороҡһоҙ Дәүләттәр Берләшмәһенең халыҡ-ара Парламент ассамблеяһы һәм Белоруссия һәм Рәсәй союзының Парламент йыйылышынан 200 кеше буласаҡ. 100 күҙәтеүсе – Европала именлек һәм хеҙмәттәшлек ойошмаһының Европа Советының Парламент ассамблеяһынан, 40 кеше — Европа Советының Парламент ассамблеяһынан, 30 күҙәтеүсе – Шанхай Хеҙмәттәшлек Ойошмаһынан, алты кеше Төньяҡ советтан буласаҡ. Йәнә дүрт күҙәтеүсе Рәсәйгә — Ислам хеҙмәттәшлеге ойошмаһынан, 50 күҙәтеүсе – эксперттар берләшмәһенән һәм 68 кеше сит ил партнерлыҡ һайлау комиссияһынан киләсәк.
2008 йылда үткән Президент һайлауҙарына Рәсәйгә 361 халыҡ-ара күҙәтеүсе килгәйне.


text:
Силәбе өлкәһендә башҡорт ғалимы Ҡадир Тимерғәзинды иҫкә аласаҡтар
Силәбе өлкәһенең Ҡоншаҡ районыныда бөгөн, 17 октябрҙә, Әмин урта мәктәбе базаһында билдәле башҡорт ғалимы, геология-минералогия фәндәре докторы, профессор, Башҡортостанда нефть табыуға һәм яңы технологияларға нигеҙ һалыусы Ҡадир Тимерғәзиндың тыуыуына 100 йыл тулыуға арналған хәтер кисәһе уҙасаҡ.
Башҡорт халҡының бөйөк улдарының береһе — Ҡадир Тимерғәзинды күп яҡлы һәм талантлы шәхес булараҡ иҫкә алырға, уның туғандары, бик күп дуҫтары, башҡорт Ҡоролтайы активистары, ғалимдар, уҡытыусылар йыйыласаҡ.
— Был ғалим һәм дәүләт эшмәкәренең Башҡортостан Республикаһы фәнен үҫтереүгә индергән өлөшө баһалап бөткөһөҙ. Ул ысын ғалим ғына түгел, шулай уҡ иҫ киткес оптимист та ине, — тип фекерләй район хакимиәте башлығының социаль мәсьәләләр буйынса урынбаҫары Гөлбаныу Йәнтурина.
Башҡортостандың Силәбе өлкәһендәге Даими вәкиллегенең матбуғат секретары Михаил Хәбиров һөйләүе буйынса, тантаналы кисәгә ғалимдың ҡыҙы Ая Тимерғазина һәм күп кенә туғандары киләсәк. Сараға район хакимиәте башлығы саҡырыуы буйынса Башҡортостан Республикаһы Президентының Силәбе, Ҡурған һәм Төмән өлкәләрендәге рәсми вәкиле Амур Хәбибуллин киләсәк.
Нефть Башҡортостандың символы һәм ғорурлығы, уның иҡтисадының нигеҙе. Һуғышҡа тиклем йылдарҙа уҡ БАССР «Икенсе Баку» үҙәгенә әйләнә. Төбәк нефтселәренең Бөйөк Ватан һуғышы йылдарында дошманды еңеүгә индергән өлөшө барыһына ла киң билдәле. 1955 йылдың декабрендә республика нефть сығарыу буйынса илдә Азербайжанды уҙып, беренсе урынға сыға. Ҡеүәтле яғыулыҡ-энергетика комплексы үҫешенең нигеҙе булып торған нефть Башҡорт АССР-ын илдең сәнәғәте үҫешкән төбәктәр иҫәбенә сығара.
Бөгөн дә Башҡортостан, Рәсәй Федерацияһында нефть сығарыу буйынса – өсөнсө һәм уны эшкәртеү буйынса беренсе урынды биләп, нефть республикаһы булып ҡала.


text:
БДПУ-ла Израилдең Рәсәйҙәге Илселегенең беренсе секретары менән этноконфессиональ мәсьәләләр тикшереләсәк
«Бөгөнгө заманда этностар, мәҙәниәттәр һәм конфессияларҙың үҙ-ара килешеп эш итеүе» исемле түңәрәк өҫтәл бөгөн Башҡорт дәүләт педагогия университетының социаль-гуманитар факультетында үтәсәк.
Осрашыуҙа Израилдең Рәсәй Федерацияһындағы Илселегенең беренсе секретары Михаил Пелливерт, М.Аҡмулла исемендәге БДПУ ректоры Раил Әсәҙуллин, фәнни эшмәкәрлек буйынса проректор Алмаз Мостаев, социаль-гуманитар факультет деканы Владислав Бенин, шулай уҡ университет уҡытыусылары һәм студенттары ҡатнашасаҡ.
БДПУ-ның матбуғат хеҙмәтенән хәбәр итеүҙәренсә, Башҡортостан менән Израилдең фәнни берләшмәһе һәм студенттары араһында диалог ойоштороу, социомәҙәни тороштоң төп йүнәлештәрен асыҡлау, бөгөнгө заманда этноконфессиональ тороштоң төп характеристикаларын асыу һәм студенттарҙың гражданлыҡ һәм ғилми мәҙәниәтен арттырыу осрашыуҙың төп маҡсаттары булып тора.
Иҫегеҙгә төшөрәбеҙ, социаль-гуманитар факультетта Израиль тарихын һәм мәҙәниәтен өйрәнеү үҙәге булдырылғайны, шулай уҡ унда идиш теленә лә өйрәтәләр.


text:
Өфөлө Семен Елистратов — шорт-трек буйынса Европа чемпионы Фото: Википедия
Өфөлө Семен Елистратов — шорт-трек буйынса Европа чемпионы
Өфөлө Семен Елистратов — шорт-трек буйынса Европа чемпионы Фото: Википедия
ӨФӨ, 2016 йыл, 25 ғинуар. /«Башинформ» мәғлүмәт агентлығы, Дмитрий Слезин/.
Сочиҙа шорт-трек буйынса Европа чемпионаты тамамланды.
1000 метрлыҡ арауыҡта өфөлө Семен Елистратов «Айсберг» боҙонда икенсе алтын миҙалын яуланы. Өфөлө Дмитрий Мигунов иһә шул арауыҡта бронзаға лайыҡ булды.
Елистратов күп төрлө ярышта чемпион булды, был рәсәйле өсөн ошо спорт төрөндә өсөнсө һөҙөмтә.


text:
Республикала ете меңдән ашыу депутат мандаты алмаштырыласаҡ Фото: Олег Яровиков
Республикала ете меңдән ашыу депутат мандаты алмаштырыласаҡ
Республикала ете меңдән ашыу депутат мандаты алмаштырыласаҡ Фото: Олег Яровиков
ӨФӨ, 2015 йыл, 29 ғинуар. /«Башинформ» мәғлүмәт агентлығы, Екатерина Соколова/.
2015 йылдың 13 сентябрендәге берҙәм тауыш биреү көнөндә Башҡортостанда ете меңдән ашыу ауыл һәм ҡала биләмәләре Советы депутаттары мандаты алмаштырыласаҡ. Был турала БР Үҙәк һайлау комиссияһы башлығы Хәйҙәр Вәлиев теркәлгән партияларҙың төбәк бүлексәләре вәкилдәре менән осрашыуҙа белдерҙе.
— Алдағы һайлауҙарға әҙерлек башланған да инде, — тип һыҙыҡ өҫтөнә алды Хәйҙәр Вәлиев. — Әлеге мәлдә ауыл биләмәләре Уставтарының айырым положениелары аныҡлана, депутаттар һайлау буйынса округтар билдәләнә. Һайлауҙар 13 июндән 23-нә тиклем тәғәйенләнә.
Йыл башында участка һайлау комиссиялары составы резервын тулыландырыу буйынса кампания уҙа. Республикала 2018 йылға тиклем 3420 участка комиссияһы булдырылған. 2 февралдән 16 мартҡа тиклем территориаль комиссиялар резервты тулыландырыу буйынса тәҡдимдәр ҡабул итәсәк.
БР Үҙәк һайлау комиссияһы рәйесе һүҙҙәренсә, бөгөн участка һайлау комиссияһы резервында 22876 кеше иҫәпләнә. Шуларҙың 12715-е сәйәси партияларҙың төбәк бүлексәләре тарафынан тәҡдим ителгән.
Бынан тыш, көҙ көнө яңы биш йыллыҡҡа яңы территориаль һайлау комиссиялары составы булдырыласаҡ.
Кәңәшмәлә сәйәси партияларҙың иҫәп-хисап биреү мәсьәләләре лә ҡаралды. БР Үҙәк һайлау комиссияһы рәйесе урынбаҫары Наилә Алтынова бөтә сәйәси партиялар ҙа иҫәп-хисап биреүгә етди ҡарамай һәм уны тапшырыу ваҡытын өҙә тип хәбәр итте. Шулай итеп, партияларҙың 18 төбәк бүлексәһе һаманға тиклем БР Үҙәк һайлау комиссияһына ғинуар өсөн документтар тапшырмаған.
Алдағы һайлауҙарға килгәндә, БР буйынса Баш федераль инспектор Андрей Чечеватов төп көс һайлау кампанияһын әҙерләүгә сарыф ителәсәк тип билдәләне.


text:
Башҡортостан торлаҡты сафҡа индереү буйынса Рәсәйҙең ун лидеры иҫәбенә инде
Башҡортостан торлаҡты сафҡа индереү буйынса Рәсәйҙең ун лидеры иҫәбенә инде: был күрһәткес буйынса республикабыҙ етенсе урында тора. Федераль дәүләт статистикаһы хеҙмәтенең мәғлүмәтенә ярашлы, ағымдағы йылдың тәүге ярты йыллығында илдә йәмғеһе 20,7 миллион квадрат метр күләмендә 243,2 мең фатир сафҡа индерелгән.
Рәсәй Федерацияһы субъекттары араһында торлаҡ төҙөлөшөнөң иң ҙур күләмдәре Мәскәү өлкәһендә — Рәсәй буйынса файҙаланыуға тапшырылған дөйөм торлаҡ майҙанының 9 проценты, Краснодар крайында – 7,9 процент, Татарстан Республикаһында – 5,7 процент, Төмән өлкәһендә — 4,6 процент, Санкт-Петербургта – 4,2 процент, Мәскәүҙә — шулай уҡ 4,2 процент, Ростов өлкәһендә — 3,9 процент, Башҡортостан Республикаһында – 3,8 процент, Нижегородка өлкәһендә — 3,1 процент, Свердловск өлкәһендә — 2,3 процент, Кемерово өлкәһендә — 2 процент. Рәсәйҙә файҙаланыуға тапшырылған дөйөм торлаҡ майҙанының яртыһынан күберәге ошо субъекттарҙа төҙөлгән, тип хәбәр ителә Росстат сайтында.
Быйыл Башҡортостан төҙөүселәре 2,1 миллион квадрат метр торлаҡ сафҡа индерергә планлаштыра.


text:
«Башҡортостан ҡыҙы» журналы «Әсә йөрәге» тип аталған шиғри бәйге иғлан итте
ӨФӨ, 2015 йыл, 10 февраль. /«Башинформ» мәғлүмәт агентлығы, Ләйлә Аралбаева/.
«Башҡортостан ҡыҙы» журналында Әҙәбиәт йылы уңайынан әсәйҙәргә булған мөхәббәт хистәре һәм әсәлек темаһына арналған «Әсә йөрәге» конкурсы башланды. Ирекле стилдә яҙылған шиғырҙар декабргә тиклем ҡабул ителә. Ярышта журналды яҙҙырып уҡыусылар араһынан теләгән һәр кем ҡатнаша ала. Һәр автор бер әҫәр менән ҡатнашыу хоҡуғына эйә.
— Конкурстың маҡсаты — журнал уҡыусыларҙа ижадҡа, шиғриәткә һәм әсәлек проблемаларына ҡыҙыҡһыныу уятыу, ҡатын-ҡыҙҙар журналына танылған яҙыусыларҙы йәлеп итеү, башҡорт шиғриәтендә яңы исемдәр асыу, — тип аңлатма бирҙе әҙәбиәт, мәҙәниәт, сәнғәт һәм мәғариф бүлеге мөхәррире Гөлнара Хәлфетдинова.
Әҫәрҙәр шиғри бәйгегә тигән билдә менән «Башҡортостан ҡыҙы» журналының «Бәйләнештә» сайтындағы төркөмө диуарына баҫма тексы беркетелгән видеояҙма рәүешендә ҡабул ителә. Видеояҙма журналдың рәсми сайтында ла урын аласаҡ.
Еңеүселәрҙе декабрь айында мәртәбәле баһалама ағзалары билдәләйәсәк. Бөтә лауреаттарға редакцияның махсус дипломдары һәм биш, өс һәм ике мең һум күләмендәге аҡсалата премиялар тапшырыласаҡ. Иң күп «лайк» һәм репост йыйыусы ике авторҙы ҡиммәтле бүләктәр көтә.


text:
Республикала законһыҙ ағас ҡырҡыуҙан ярты миллион һумдан ашыу зыян килгән Фото: Олег Яровиков
Республикала законһыҙ ағас ҡырҡыуҙан ярты миллион һумдан ашыу зыян килгән
Республикала законһыҙ ағас ҡырҡыуҙан ярты миллион һумдан ашыу зыян килгән Фото: Олег Яровиков
ӨФӨ, 2015 йыл, 16 апрель. /«Башинформ» мәғлүмәт агентлығы, Артур Басиров/.
Башҡортостанда 9 марттан 31-нә тиклем үткәрелгән «Лесовоз» операцияһында ҡануниәтте боҙоуҙың — 118, шул иҫәптән урманды законһыҙ ҡырҡыуҙың 15 осрағы асыҡланған. Республиканың Урман хужалығы министрлығы мәғлүмәттәре буйынса, килтерелгән зыян күләме 556 мең һум тәшкил иткән.
— Операция барышында 284 полиция хеҙмәткәре һәм 356 урман инспекторы ҡатнашлығында 567 рейд үткәрелгән. 4478 кубометр ағас ташыған 418 транспорт тикшерелгән, — тип хәбәр итте ведомствоның дәүләт урман контроле бүлегенең әйҙәүсе белгесе Илдар Вальщиков.
Асыҡланған боҙоуҙар буйынса федераль дәүләт урман һәм янғын күҙәтеүе инспекторҙары административ хоҡуҡ боҙоуҙар тураһында 127 протокол төҙөгән. Законһыҙ урман ҡырҡыу факттары буйынса мәғлүмәттәр хоҡуҡ һаҡлау органдарына тапшырылған. Ете енәйәт эше ҡуҙғатылған.


text:
2009 йылда Башҡортостанда 400 килограмдан ашыу наркотик юҡ ителгән
29 декабрҙә Рәсәй Федерацияһының Наркотиктар әйләнешен контроллек итеү федераль хеҙмәтенең БР буйынса идаралығы хеҙмәткәрҙәре менән 50 килограмдан ашыу наркотик, шул иҫәптән кило ярым героин, 10 килограмм марихуана, 15 килограмдан ашыу мәк үләне утта юҡ ителгән. Был турала “Башинформ” мәғлүмәт агентлығына идаралыҡтың матбуғат хеҙмәте вәкиле Роман Покотило хәбәр итте. “Наркотиктар менән сауҙа итеүҙән килгән килем ике миллион ярым һумдан ашып китер ине,” – тип тә өҫтәне ул.
Суд ҡарарына ярашлы, енәйәт эше материалдары буйынса енәйәтсенең ғәйебен иҫбат итеүсе булып торған наркотиктар юҡ ителергә тейеш. Наркоконтроль идаралығы тәфтишләгән енәйәт эштәрен тикшереү һөҙөмтәһендә, республика судтары менән 150 хөкөм ҡарары сығарылған.
Миҫалға, Башҡортостан биләмәһендә хәрби хеҙмәткә тиклемге йәштәге егет ярҙамында 600 грамм героин һатырға ниәтләгән Чечен республикаһының 29 йәшлек гражданына ҡарата асылған эш буйынса наркотиктар юҡ ителгән. Башҡортостан Республикаһының Мәләүез районы суды ирҙе ҡаты режимлы холоҡ төҙәтеү колонияһына ете йылға иркенән мәхрүм итеүгә, енәйәттәшен дүрт йылға тәрбиә колонияһына ебәрергә хөкөм сығарған.
2009 йылда БР буйынса идаралыҡ менән барыһы 400 килограмм наркотик, шул иҫәптән 15 килограм героин, 300-ҙән ашыу марихуана, шулай уҡ 10 миллион һумдан ашыу суммаға тиң синтетик наркотиктар юҡ ителгән.
Был наркотик матдәләр 2009 йылда тикшерелгән 500-ҙән ашыу енәйәт эше буйынса әйберләтә дәлил булған.


text:
Фото:
Журналистарҙан ижтимағи мөһим темаларҙы яҡтыртыуҙы көтәләр
Фото:
Бөгөн “Башинформ” агентлығының конференциялар залында Башҡортостан Республикаһы Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ коллегияһының ултырышы үткәрелде. Ултырышта тармаҡтың быйыл туғыҙ айҙағы эш йомғаҡтары, Башҡортостан Президенты Мөрәжәғәтнамәһен, Йәштәрҙең башланғыстарын яҡлау һәм үҫтереү йылы сараларын һәм 2009 йылдың дәүләт йөкләмәһенә ингән башҡа ижтимағи мөһим темаларҙы яҡтыртыу һәм башҡа мәсьәләләр тикшерелде.
Ултырышты БР Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ начальнигы Эдуард Юлдашев алып барҙы. Коллегия эшендә Башҡортостан Хөкүмәтенең матбуғат хеҙмәте етәксеһе Зөһрә Сәйетҡолова ҡатнашты. Төп доклад менән Идаралыҡ начальнигы урынбаҫары Венера Хәкимова сығыш яһаны.
— Тармаҡ эше ҡатмарлы иҡтисади көрсөк шарттарында үтте. Әммә ведомстволағы бөтә предприятиелар ҙа төп йүнәлештәр буйынса үҙ эшмәкәрлеген зыянһыҙ алып барыуҙы тәьмин итә алды, — тип билдәләне Венера Хәкимова.
Эдуард Юлдашев бюджет аҡсаларын урынһыҙ файҙаланыуға юл ҡуймауға иғтибар йүнәлтте, әйткәндәй, был турала коллегияның уҙған ултырышында ла телгә алынғайны. Ул баҫмалар етәкселәренең был айҡанлы ниндәй саралар күреүҙәре менән ҡыҙыҡһынды.
— Финанс дисциплинаһы мотлаҡ күҙәтелергә тейеш, — тип һыҙыҡ өҫтөнә алды Эдуард Викторович.
Икенсе мәсьәлә буйынса Идаралыҡ начальнигы урынбаҫары Марина Эделева сығыш яһаны. Дәүләт ваҡытлы матбуғат баҫмалары Рәсәй Федерацияһында һәм Башҡортостан Республикаһында барған мөһим ижтимағи-сәйәси, иҡтисади һәм социаль процестар тураһында әүҙем мәғлүмәт бирә бара. Башҡортостан Президенты Мөрәжәғәтнамәһен, Йәштәрҙең башланғыстарын яҡлау һәм үҫтереү йылы сараларын, башҡа ижтимағи мөһим темаларҙы яҡтыртыу буйынса конструктив эш алып барыла. Шул уҡ ваҡытта, Марина Эделева билдәләүенсә, дәүләт заданиеһын үтәү буйынса мөхәрририәттәр эшендә ҡайһы бер етешһеҙлектәр ҙә күҙәтелә. Мәҫәлән, маҡсатлы дәүләт программаларына ҡарата социаль мөһим темалар аҙыраҡ яҡтыртыла, “Башҡортостан Республикаһы халыҡтары телдәре тураһында” БР Законын тормошҡа ашырыуға етерлек иғтибар бирелмәй.
Зөһрә Сәйетҡолова үҙ сығышында электрон киң мәғлүмәт версияларына һәм ойошмалар сайттарына баҫым яһаны.
— Федераль кимәлдәге етәкселәр республика тормошо, беҙҙең хеҙмәттәрҙең һәм предприятиеларҙың эшмәкәрлеге тураһында, башлыса, интернет-сығанаҡтар буйынса фекер йөрөтә, — тине Зөһрә Фәрғәт ҡыҙы. – Беҙҙә бит төрлө өлкәләрҙә, мәҫәлән, аҙ ҡатлы торлаҡ, ауыл мәктәптәре төҙөлөшөндә, эшҡыуарлыҡты үҫтереүҙә бай ыңғай тәжрибә тупланған. Улар хаҡында күберәк һәм сағыуыраҡ яҙырға, өҫтөнлөклө милли проекттар һәм маҡсатлы программалар арҡаһында үҙҙәренең мөһим проблемаларын хәл иткән тәғәйен ғаиләләр тормошо тураһында һөйләргә кәрәк.
Ултырыш республиканың киң мәғлүмәт саралары хеҙмәткәрҙәренә Идаралыҡтың Хөрмәт грамоталарын тапшырыу тантанаһы менән тамамланды.